Kokasser, biodiversitet og uddøde dronter: I dag åbner Naturmødet 2017 | Nordjylland | DR\nKokasser, biodiversitet og uddøde dronter: I dag åbner Naturmødet 2017\nNaturens eget folkemøde løber de næste tre dage af stablen i Hirtshals. I år er temaet 'Fornuft og Følelser'.\nInspirationen til Naturmødet er hentet fra Folkemødet fra Bornholm. Billedet er fra Naturmødet 2016. (Foto: Henning Bagger © Scanpix)\nFolketmødet på Bornholm har på få år opnået status som den største danske festival for politik og meninger.\nMen ud af Folketmødet er også sprunget andre møder med fokus på eksempelvis kultur, unge og lokalpolitik.\nFra i dag og de næste tre dage frem gælder det så Naturmødet i Hirtshals, der blev holdt for første gang i 2016.\nFAKTA: Naturmødet i Hirtshals\nNaturmødet er et non-profit foretagende arrangeret af Hjørring Kommune.\nProgrammet består af debatter, oplæg og workshops, der laves i samarbejde med private aktører og organisationer.\nNaturmødet blev holdt første gang i 2016, hvor knap 5.000 mennesker deltog.\nI år har Naturmødet fået temaet 'Fornuft og Følelser', hvor man blandt andet vil diskutere, hvad der styrer, og hvad der skal styre vores forhold til naturen og de beslutninger, vi træffer i forhold til miljø, klima og landbrug.\nPå Naturmødet vil man udover traditionelle debatter også få mulighed for at grave i kokasser, gå på jagt efter ingredienser til den lokale brændevin bjesk og se skelettet af den knap 20 meter lange finhval, der sidste år strandede ved Blokhus.\nVi har udpeget ti højdepunkter, som du kan opleve, hvis du lægger vejen forbi Hirtshals:\n1. Åbningsdebat om fornuft og følelse\nTemaet for Naturmødet er 'Fornuft og Følelse'. Debatten om, hvad der er vigtigt for dansk natur, og hvorfor det er vigtigt, sættes i gang i en debat mellem politikerne Mette Abildgaard (K), Maria Reumert Gjerding (EL), Connie Hedegaard fra den grønne tænketank, CONCITO, seniorforsker Rasmus Ejrnæs samt sognepræst Henrik Bang-Møller.\nTorsdag - 14.30 til 15.30\n2. Naturtale til nationen: Pia Olesen Dyhr (SF)\nPå Naturmødet får hvert parti i Folketinget et kvarter på talerstolen, hvor de kan tale til folket og indlede en diskussion med publikum. Første i rækken er SF's formand, Pia Olesen Dyhr.\nTorsdag - 16.30 til 17.00\nFlemming Fuglede Jørgensen fra Bæredygtigt Landbrug var med til at åbne Naturmødet i 2016. I år har organisationen valgt udeblive, da de mener, at de grønne organisationer har for stor indflydelse på dagsordenen. (Foto: Henning Bagger © Scanpix)\n3. Debat: Hvad er mulighederne for at lave store naturområder i Danmark?\nNaturtilstanden og biodiversiteten i Danmark er truet. Kan løsningen være at etablere større naturområder dedikeret til naturen? Det debatterer blandt andre postdoc ved Aarhus Universitet Camilla Fløjgaard, Henrik Bertelsen fra Landbrug & Fødevarer og folketingsmedlem Simon Kollerup (S).\nTorsdag - 18:00 til 18:45 (Arrangør: Institut for Bioscience - Aarhus Universitet)\n4. Debat: Din t-shirt koster 40 brusebade og et landområde\nHver dansker køber i gennemsnit 16 kilo tøj om året, og det meste bliver ikke brugt ret meget. Hvad bør man gøre ved den enorme produktion af tøj, der flere steder laves under ringe arbejdsforhold og har store omkostninger for natur og miljø? Debat med blandt andre bæredygtighedschef i H&M Danmark, Mia Møgelgaard, Thor Hjarsen fra miljøorganisationen IPBES og ungdomspolitikere fra Liberal Alliance og Dansk Folkeparti.\nFredag - 09:00 til 09:45 (Arrangør: Affaldsselskabet Vendsyssel Vest)\n5. Debat: Fuck naturen - Jeg har min iPad!\nBørn er halvt så meget i naturen som deres bedsteforældre. Er det et problem, at børn og unge bruger naturen mindre, end man gjorde før hen, og hvad gør man ved det? Debat mellem formand for LandboUngdom Peter Kock, Mads Oddershede fra DOF Ung, elever fra Helgenæs Naturefterskole m.fl.\nFredag: 12:00 - 12:45 (Arrangør: Danmarks Jægerforbund)\nLæs også:Hvad skal vi sige til børnene: Klimadebatten skal være mere nuanceret\nBrændevinen bjesk er vendelboernes foretrukne drik, og på Naturmødet kan man komme med ud og finde de rette planter, så man fremstille sin egen version.\nFredag - kl. 16.00 til 17.30\n7. Debat: Dead as a Dodo\nHvorfor udryddes dyr, og hvad gør det ved os, når de forsvinder? Det med Bengt Holst fra København Zoo og professor, kurator og fugletegner Jon Fjeldså fra Statens Naturhistoriske Museum med afsæt i den uddøde dodo eller dronte, som den retteligt hedder på dansk.\nLørdag - kl. 10:00 - 10:45\nDa Naturmødet for første gang blev holdt i 2016 havde det deltagelse af 4.500 mennesker. Det tal ventes at stige markant i år. (Foto: Henning Bagger © Scanpix)\n8. Kan man lave ambitiøse naturprojekter i landbrugslandet?\nEr landbruget kun monokultur, eller kan der skabes natur inden for landbrugets rammer? Oplæg ved biolog Andrea Oddershede og Anne Erland Eskildsen, specialkonsulent hos landbrugsorganisationen Seges.\nLørdag - 09:00 til 09:45\n9. Debat: Rewilding – Kan vild natur og god dyrevelfærd forenes?\nKan man skabe mere vild natur i Danmark og samtidig sikre, at mange dyr ikke dør af sygdom, sult og kulde? Det Dyreetiske råd lægger op til debat med blandt andre professor Jens-Christian Svenning, Claus Lind Christensen fra Danmarks Jægerforbund og Inger Lund Overgaard fra Dyrenes Beskyttelse.\nLørdag - kl. 14:00 til 14:45 (Arrangør: Det Dyreetiske Råd)\n10. Grænsen mellem tro og videnskab\nNaturmødet rundes af lørdag aften. Inden da kan du nå at opleve journalist Anders Lund Madsen i samtale med lektor i teologi Jakob Wolf og astrofysiker Michael Linden-Vørnle om grænser og berøringsflader mellem videnskab og tro.\nLørdag - kl. 15:00 til 15:45\nLæs hele programmet på Naturmødets hjemmeside.


Sti til denne side: Lånekassen / Biler / Budgetskemaer – Den ultimative guide\nBudgetskemaer – Den ultimative guide\nEr der rod i din månedlige økonomi i tide og utide? Er det uoverskueligt at danne dig et billede af, hvilke og hvor store udgifter, du egentlig har? Hvilke udgifter er faste, og hvilke varierer? I denne store guide over budgetskemaer har vi samlet alt, du bør vide, når du skal i gang med at lægge dit helt eget privatbudget.\nVi kommer godt og grundigt rundt om diverse begreber inden for privatøkonomi og budgetlægning. Vi viser dig, hvordan du med nogle enkle kneb kan forvandle et regneark i Excel til et overskueligt budget. Og så kommer vi ind på budgetter til mere enkeltstående begivenheder såsom bryllup, dit første barn, når du skal flytte hjemmefra mv.\nUdover at få styr på din økonomi helt generelt, så er det specielt, når du har behov for at låne penge, at et budget kommer til sin ret. Måske føler du at din normale økonomi hænger fint sammen uden at benytte et budget. Men hvis du skal låne penge til f.eks. at købe bolig eller bil, så er det vigtigt at danne sig et overblik over økonomien, så du ved om du fortsat har råd til at betale alle de normale udgifter, samtidigt med at du skal betale af på et lån.\nI mange tilfælde, når du låner penge, så skyldes det en begivenhed som også i sig selv kan kræve mere af dig økonomisk.\nLåner du til køb af bil, så skal du også huske at beregne udgifterne til brændstof, undervognsbehandling og andet vedligehold, samt reparationer og forsikringer mv.\nLåner du til køb af bolig, så skal du huske udgifterne til renovation, el, vand og varme, energiforbedringer, vedligehold og reparationer, samt forsikringer.\n1 Hent dit budgetskema gratis herunder\n2 Budgetskema i Excel\n3 Budget app og budget programmer\n4 Budget programmer\n5 Fordele ved budgetter\n6 Sådan lægger du et privat budget\n7 Budget til afvikling af gæld\n8 Budgetter til forskellige situationer\n10 Budget til bryllup\n13 Baby budget\n14 Budget til jordomsejling\n15 Budget til studerende\n16 Budget til rejser\n17 Budget hos bankerne\n18 Nordea budget\n19 Nykredit budget\n20 Danske Bank budget\n22 Oftest stillede spørgsmål om budgetter\n23 Hvad er et budget?\n24 Hvordan laver man et budget?\n25 Hvordan laver man et budget i Excel?\n26 Hvad er en budgetkonto?\n27 Hvad skal et budget indeholde?\n28 Start dit eget budget her\nHent dit budgetskema gratis herunder\nDer findes budgetskemaer til stort set alle tænkelige økonomiske situationer. Først og fremmest har vi det helt klassiske budgetskema til privatøkonomien – dette bruger du til at danne dig et overblik over din egen eller din husstands økonomi måned for måned, kvartal for kvartal eller endda år for år.\nMen foruden det såkaldte almindelige budget kan du også bruge budgetskemaer til andre, mere enkeltstående scenarier; det kunne være et budget til bryllup, til at flytte hjemmefra, et budget på SU, eller noget så ekstraordinært som et budget til jordomsejling.\nUanset hvad, så kan du læse om de mange forskellige typer af budgetter på denne side. Og lige herunder har vi samlet færdige og gratis budgetskemaer og budgetskabeloner til dig, som du kan downloade og bruge med det samme.\nBudgetskema for studerende\nBudget til bryllup\nBudgetskema for enlige\nEn af de mest anvendte og praktiske metoder til at lave et budget, er ved at bruge et budgetskema i Excel. Hvis du i forvejen har Excel på din computer, så er det en nem måde at lave et gratis budgetskema til udskrivning eller til at uploade i skyen, så du altid kan tilgå dit budget.\nSelvom Excel er et avanceret program, som kan bruges til mange omfattende opgaver, så kan du også sagtens bruge det til at lave et enkelt og overskueligt budget over din privatøkonomi.\nDu kan hente et budgetskema i Excel her på siden eller ved at Google dig frem, da der findes massevis af skabeloner i forvejen. Du kan også selv gå i gang med at opsætte dit budget, hvis du har nogenlunde styr på, hvordan Excel virker.\nFordele ved et budgetskema i Excel frem for på papir:\nKan gemmes lokalt på computeren, udskrives på papir eller gemmes online i skyen\nNemt at redigere i, hvis du løbende får ændret dine udgifter eller indtægter\nMuligt at lave automatiske udregninger i de enkelte felter eller kolonner\nMulighed for forskellige layouts og visuelle detaljer, hvis du vil pynte lidt på det\nHent her vores Excel budgetskemaer, som du frit kan afbenytte. Bemærk at budgetskemaerne ikke må videredeles uden kildeangivelse.\nHvis et excelark-budget ikke er nok for dig, så har du også mulighed for at bruge diverse budget apps og -programmer til at lave dit privatbudget – disse ser vi nærmere på herunder:\nBudget app og budget programmer\nDer findes efterhånden en hel del forskellige apps og programmer på nettet, som du kan bruge til at lave dit budget og til at holde dit budget løbende opdateret.\nDet kan være en god idé med en app eller et program til at styre dit budget – på den måde kan du nemlig hele tiden opdatere og følge med i budgettet direkte på din tablet eller telefon.\nDu kan selv gå i krig med at søge efter økonomi- og budget apps på din smartphone, og ellers har vi samlet 5 af de mest populære apps til at lægge budget med herunder:\n#1 – Spiir\nSpiir er en dansksproget app, som du kan koble sammen med din netbank. Den er både intuitiv og brugervenlig, og den lader dig få et overblik over din økonomi. Da appen er tilkoblet din netbank, kan den automatisk opdatere dit budget med forbruget på dine tilknyttede betalingskort.\nDu kan sætte løbende mål for din økonomi og i samme ombæring få beskeder om status på dine mål.\n#2 – Lommebudget\nLommebudget er ligeledes en dansksproget app, som lader dig holde styr på dit budget på såvel længere sigt som på dag til dag-basis.\nMed appen får du både praktiske sparetips til din økonomi og forskellige ekstra features såsom ’Sæt dit luksusmål’ og ’Faste udgifter’.\nEn særlig fordelagtig funktion i appen er den effektive ’Tilbage per dag’-funktion, som løbende og automatisk fortæller dig, hvor mange du har til overs hver dag, efter faste udgifter og evt. opsparing til dit luksusmål er trukket fra.\n#3 – Money Log\nMoney Log er en app til dig, som gerne vil kunne eksportere dit budget til bl.a. Dropbox og dermed have det liggende i skyen samt have muligheden for at kunne udskrive det derfra efter behov.\nAppen kan også indstilles til at give dig påmindelser om betalinger, så du ikke glemmer disse og evt. får rykkere med dyre gebyrer.\nMoney Log er også dansksproget, men appen har den ulempe, at den er forholdsvis bøvlet at bruge – den er ikke lige så intuitiv og brugervenlig som de øvrige apps, men hvis det ikke er et problem for dig, så har dens øvrige funktioner en del fornuftigt at byde på.\n#4 – EZ Expense Manager\nPå fjerdepladsen har vi EZ Expense Manager, som er en international og engelsksproget app. Dette er appens største ulempe, men hvis dit engelsk ellers er forholdsvist habilt, så rummer appen mange stærke funktioner.\nMed EZ Expense Manager får du en grundig og effektiv budget app, som giver dig det nødvendige overblik over din privatøkonomi. Appen lader dig nemt og hurtigt tage billeder af dine kvitteringer fra indkøb og større køb, som så integreres i appen.\nDu kan endvidere eksportere til Dropbox ligesom ved Money Log, og på den måde kan du nemt udskrive dit løbende budget, fx når du skal i banken eller blot danne dig et overblik på papir.\n#5 – Homebudget Manager Lite\nHomebudget Manager Lite er ikke umiddelbart den app, vi vil anbefale vores læsere som den allerførste jf. appens placering på listen. For selvom appen er dansksproget og har mange gode funktioner til at lægge budget og holde styr på økonomien, så er den kun gratis i de første 30 dage.\nHomebudget Manager Lite anbefales derfor kun til dig, som virkelig sætter pris på de mange tekniske funktioner og efterfølgende ønsker at betale en lettere sum for appen.\nForuden diverse apps, som lader dig justere budgettet eller give dig selv en påmindelse, mens du er på farten, så kan du også bruge forskellige værktøjer og budget programmer på computeren til enten at lægge dit budget eller til løbende at følge med i din privatøkonomi.\nDer er selvfølgelig klassikeren i form af et godt gammeldags Excel-ark. I et Excel-ark kan du smide måneder, uger eller sågar dage ind i skemaet, hvorefter du udfylder med indtægter, faste udgiver osv.\nHar du ikke adgang til Microsoft Excel, så kan du gratis bruge Googles cloudbaserede løsning, som hedder Google Sheets. I Sheets laver du dit budget på samme måde som i Excel, men du gemmer filen i skyen, altså online, så du har adgang til den fra enhver PC, tablet eller smartphone, så længe du har en internetforbindelse.\nDer findes også nogle mere specialiserede budgetprogrammer, herunder det effektive og mere detaljerede bud fra Penge & Pensionspanelet, som mest af alt minder om en budgetskabelon. Du udfylder de aktuelle felter, hvorefter du kan få tilsendt budgettet til din e-mail og derfra udskrive dokumentet, så du også har det i fysisk papirform. Du kan gå i gang med det samme på Raadtilpenge.dk.\nFordele ved budgetter\nSelvom et budget kan virke som en ligetil-løsning for mange, og som noget, man bare tager som en selvfølgelig, så er der alligevel rigtig mange danskere, der ikke får sat sig ned og lagt et ordentligt budget.\nOg det er en synd og skam, for der er mange fordele ved budgetter, som man derved går glip af. Det kan tage lidt tid at få lagt et ordentligt, grundigt og ikke mindst realistisk budget – men når det er overstået, så er det al tiden værd.\nMed et budget får du først og fremmest lagt alt på bordet for dig selv og evt. din partner og familie hvis nødvendigt.\nDet kan fx være, du har fornemmelsen af, at selvom du tjener fint med penge, så forsvinder de alligevel alle mulige og umulige steder hen, og når du når til slutningen af hver måned, så mangler der igen penge på kontoen. Og hvor blev de så lige af?\nDenne problemstilling kan et budget være med til at løse, da du hele tiden har et klart og solidt overblik over, hvordan dine penge kan og bør bruges løbende. Og hvis du fører regnskab efter hver uge eller måned, kan du også danne dig et billede af, om budgettet så rent faktisk bliver overholdt og ikke mindst holder – eller om der skal rettes lidt til.\nForuden gennemsigtigheden og overskueligheden, så har budgettet også den fordel, at du kan få en idé om, hvor mange du har til overs hver måned. Dette er en god idé, hvis du fx går med drømme og planer om at spare om til forskellige større ting såsom rejser, bryllup eller boligkøb.\nHvad har du til overs hver måned? Hvor meget kan du lægge til siden? Og skal der evt. tages højde for en løbende opsparing til uforudsete udgifter såsom tandlægebesøg, regninger hos mekanikeren o. lign.?\nEn tredje og også meget vigtig fordel ved budgetter er en afledt effekt at det nyvundne overblik – nemlig mere ro i sindet. Der er intet, der kan skabe stress og i værste fald depressioner som manglende økonomisk kontrol.\nHar man blot set et enkelt afsnit af TV3’s populære serie ’Luksusfælden’, vil man vide, at langt de fleste deltagere kæmper med alverdens personlige og sociale problemer, hvoraf nogle af disse problemer er direkte afledt af den økonomiske kuldsejling.\nMed andre ord: Bruger du tiden og lægger et ordentligt budget, så kan dette give dig ro i maven og sindet, så du igen får følelsen af kontrol og af at være oven på situationen. Du vil blive mere glad i hverdagen, og du vil være mentalt og økonomisk forberedt på fremtiden, hvad end den ligger en uge, en måned eller et år ude.\nBrug vores budgetskemaer i toppen og gør dit budget til en leg. Det kan give dig økonomisk kontrol og ro i maven.\nSådan lægger du et privat budget\nNår du skal lægge et budget, så er det vigtigt at være grundig og tage dig den tid, det nu engang tager. Opgavens omfang afhænger naturligvis af, hvor varierende din privatøkonomi og de forskellige poster er.\nI praksis kan du lave et budget på mange forskellige måder; du kan bruge en af de førnævnte apps eller budget programmer, du kan indtaste budgettet i et regneark, eller du kan sætte dig ned med en god gammeldags papirblok og en kuglepen.\nUanset hvilket værktøj du vælger, så er det vigtigste i dit budget, at du dels er realistisk og ærlig over for dig selv, og dels at du huske alle faste og varierende udgifter – og ikke mindst indtægter.\nHerunder kan du se en liste over nogle af de typiske poster, du bør huske at få med på dit budget. Vær dog opmærksom på, at du, som person, måske har øvrige udgiftsposter, som du skal huske, og som vi ikke kender til – det kan være alt fra kontingenter til sportsklubber, gæld til familiemedlemmer osv.\nEksempler på faste udgifter i dit budget:\nBolig, herunder husleje eller terminer, el, vand og varme, forsikring\nInternet, mobil og tv\nBil, herunder gæld, forsikringer, benzin og afgifter\nAndet transport som fx rejsekort og buskort\nMedicin, kontaktlinser o. lign.\nDiverse abonnementer som fx fitness, magasiner og streamingtjenester på nettet\nEr du i tvivl om hvad de forskellige udgifter reelt koster, så kan du måske hente hjælp i vores artikel der hedder: Hvad koster det?\nI denne artikel får du svar på hvad tingene koster, som f.eks. hvad det koster at have hund, hvad det koster at have bil, hvad det koster at gå på højskole osv.\nForuden de faste udgifter vil du også have en hel del varierende udgifter. Alt efter hvem du spørger, kan nogle af de varierende udgifter godt sættes ind under kategorien faste udgifter – fx mad og tøj.\nMen det afhænger helt og aldeles af dig, og af om du kan administrere maksimalt at bruge fx 2.000, 4.000 eller måske 6.000 på mad om måneden. I så fald kan en poste som denne sagtens tilføjes til de faste udgifter.\nI nogle tilfælde, fx i føromtalte program ’Luksusfælden’, bliver mange af de varierende udgifter blot samlet under én enkelt post kaldet ’Diverse’. Dette kan du også vælge at gøre, når du laver dit eget personlige budget, eller du kan opdele de enkelte udgifter yderligere i hver sin underpost, så det bliver mere konkret og gennemskueligt.\nEksempler på varierende udgifter:\nMad og dagligvarer som fx toiletpapir, tandpasta o. lign.\nFornøjelser, herunder cigaretter, restaurantbesøg, biografture og shopping\nTransport kan også indgå i varierende udgifter, hvis du fx kun bruger transport til fritid og fornøjelser\nDer findes nærmest lige så mange muligheder for faste og varierende udgifter, som der findes personer med en privatøkonomi – derfor skal du selv tænke godt efter og forsøge at komme i tanke om alle de ting, du forestiller dig, du kunne bruge penge på i løbet af en måned, et kvartal eller måske et helt år.\nOBS: Vær i denne forbindelse også opmærksom på at huske netop nogle af de udgifter og regninger, som fx kun betales halvårligt eller årligt. Det kan være licens, forsikringer o. lign.\nBudget til afvikling af gæld\nHvis du står med en mellemstor eller stor gæld og har svært ved at overskue, hvordan du nogensinde skal afvikle den, så kan et budget være vejen frem.\nMed et budget til afvikling af gæld får du først og fremmest et overblik over din økonomiske situation, og derudover kan du lægge en konkret plan for, hvordan og hvornår du kan blive gældfri.\nNår du har lavet dit budget, kan du nemt se, hvor mange penge du har til overs hver måned efter faste og diverse udgifter. Så kan du derfra få en idé om, hvor mange penge du kan bruge på din gældsafvikling.\nOmvendt kan budgettet også bruges, hvis du finder ud af, at du netop ikke har nogle eller måske meget få midler til overs til afvikling af gælden. I så fald kan du nemlig dykke ned i budgettet og se nærmere på, hvilke muligheder du har for at skære ned i udgifterne og dermed frigøre flere penge til din gældsafvikling.\nHar du planer om at forhandle med dine kreditorer for at reducere gælden eller fjerne nogle af renterne, så er det også en rigtig god idé at kunne præsentere et realistisk budget. Det sender et signal til kreditorerne om, at du tager din gæld til dem alvorligt, og at du har lavet en gennemarbejdet plan for, hvordan de skal få deres penge tilbage.\nBonusråd: Har du gæld til flere forskellige kreditorer, så kan det være en fordel at anvende sneboldsmetoden. Sneboldsmetoden går ud på, at du stiller dine forskellige gældsposter op i rækkefølge, ud fra hvor stor eller lille den pågældende gæld er.\nDerefter tilpasser du dit budget således, at du hver måned afvikler minimummet på hver gæld, men hele tiden fokuserer mest på det mindste. Når den mindste gæld så er færdigafviklet, så bruger du ikke pengene på andre ting, men derimod kanaliseres de nu over i den næstmindste gældsafvikling, så denne går endnu hurtigere, derefter den tredje osv.\nDette giver først og fremmest en strategi og et overblik, men endnu vigtigere sikrer det, at du betaler renter på dine små og mellemstore lån i langt mindre tid, hvormed lånet samlet set bliver billigere.\nBudgetter til forskellige situationer\nHver gang der er tale om et projekt eller et arrangement, som involverer udgifter, så kan det give mening at lægge et budget.\nI de følgende afsnit har vi derfor valgt at fokusere på budgetter til forskellige situationer, hvor du kan få behov for at lægge en økonomisk plan for at danne overblik og i det hele taget holde styr på situationens forløb.\nDet kan bl.a. være budgetter til når du skal flytte hjemmefra, når du skal giftes, eller det kan være til en spændende jordomsejling. Fælles for dem alle er, at du ligesom med dit dagligdagsbudget sætter dig ned og tænker godt og grundigt over alle eventuelle udgifter, der måtte komme.\nDe fleste af os drømmer om at få vores eget sted og dermed flyve fra reden, når vi kommer til vores 18., 19. eller måske 20. år. Uanset hvornår du planlægger at flytte hjemmefra, så skal du bruge et flytte-hjemmefra-budget til at danne dig et økonomisk overblik over processen.\nSelvom det for mange unge kan virke spændende med den nye tilværelse som herre i eget hus, så er det vigtigt ikke at miste besindelsen og bare kaste sig ud i eventyret uden at gennemtænke hele den økonomiske del af det.\nHvis du selv står i en situation, hvor du snart skal til at flytte hjemmefra, så kan du bruge nedenstående eksempler som inspiration til dit eget flytte-hjemmefra-budget.\nVær opmærksom på, at det bestemt ikke er ment som en skræmmekampagne, der skal få dig til at miste modet – tværtimod er vi overbevist om, at du med et grundigt budget langt nemmere kan overskue eventuelle fremtidige økonomiske overraskelser, da du er bedre forbedret.\nUdgifter inden du flytter hjemmefra:\nOpsparing til møbler, service, elektronik osv.\nOpsparing til indskud (typisk 3 x månedlig husleje plus 1 måneds forudbetalt leje)\nEvt. opsparing til selve flytningen – kræver det leje af en flyttebil eller måske en trailer? Og husk selvfølgelig pizza og flyttebajere til venner og familie, som giver et nap med.\nDet kan være en fordel at få dig et kørekort, før ud flytter hjemmefra, da din fremtidige husleje aldrig stopper, mens et kørekort kun skal betales én gang\nUdgifter når du er flyttet hjemmefra:\nMåske har du været vant til at betale en lille smule husleje, betale for dit tøj og eventuelt dit mobilabonnement – nu kommer du til at stå for det hele selv, så derfor skal du huske at få alting med i dit budget:\nHusleje, vand el og varme\nInternet, mobil, tv og eventuelle streamingtjenester\nForsikringer, herunder indbo-, ulykkes- og ansvarsforsikring\nFornøjelser, herunder shopping, biografture, byture med vennerne osv.\nOpsparing til uforudsete udgifter såsom tandlæge, mekaniker, ny mobil o. lign.\nTransport i form af bus- og togbilletter/kort eller biludgifter, hvis du allerede har anskaffet dig en bil\nDiverse mere eller mindre faste udgifter såsom medicin, kontaktlinser o. lign.\nDu kan sikkert selv komme i tanke om endnu flere produkter eller services, som du bruger, og som vi ikke har med på listen herover – sørg derfor for at lægge dit helt eget personlige budget, hvor du medregner alle dine personlige udgifter.\nFind desuden yderligere inspiration i vores flytte hjemmefra guide.\nVi har udarbejdet et flytte-hjemmefra budgetskema til dig. Download budgetskemaet og indsæt dine egne tal for de forskellige poster. Dette er en nem måde at lave et personligt flytte-hjemmefra budget, uden at skulle starte fra bunden.\nLav et godt budget, når du skal flytte hjemmefra. Så undgår du økonomiske problemer.\nNår du og din livspartner har taget det store valg om at blive gift, så er der selvfølgelig glæde over hele linjen. Men et klassisk bryllup er samtidig en stor mavepuster for privatøkonomien, hvis I ikke er forberedt.\nDer er mange udgifter forbundet med at holde et bryllup, både før og under brylluppet. Du tænker formentlig allerede på ting som kjole, lokaler og mad til festen bagefter – men er det nok?\nDer gemmer sig mange små og mellemstore poster på oversigten over udgifter, når du skal holde bryllup. Derfor har vi samlet en lang liste over eventuelle ting, du skal overveje at gøre plads til, når du skal lave et budget til bryllup.\nDiverse udgifter før brylluppet:\nInvitationer, herunder kort, Evt. pynt og porto, hvis du vil sende det med posten på god gammeldags maner\nDansetimer, hvis du og din forlovede ønsker at fremstå bare nogenlunde habile under brudevalsen og ud på de sene nattetimer\nDiverse udgifter til selve brylluppet:\nEvt. en videofotograf\nØvrige blomster til at pynte op i såvel kirken som festlokalet\nTøj til brudgommen\nØvrige accessories til brudgommens tøj\nBrudekjole og alt tilbehør dertil\nTransport til det nygifte par efter ceremonien\nDiverse udgifter til receptionen mellem brylluppet og festen:\nUdsmykning og pynt til lokalerne\nDiverse udgifter til festen efter receptionen:\nBordkort og menu dertil\nUdsmykning af lokaler\nDiverse udgifter efter brylluppet:\nSom du kan se på listerne oven for, så er der rigtig mange forskellige udgifter forbundet med afviklingen af et traditionelt bryllup. Selvom du måske ikke har behov for samtlige punkter på listen og måske selv har nogle andre udgifter, du skal have inkluderet, så er listerne et meget godt udgangspunkt for at sikre, at du får det hele med i dit budget til bryllup.\nLæs her mere om hvad det koster at afholde bryllup\nDownload dit bryllups-budgetskema\nVi har udarbejdet et bryllups-budgetskema til dig. Download budgetskemaet og indsæt dine egne tal for de forskellige poster. Dette er en nem måde at lave et personligt bryllupsbudget, uden at skulle starte fra bunden.\nLav et godt bryllupsbudget. Så kan du nyde dagen, og du undgår økonomiske bekymringer.\nEt madbudget er rigtig godt at lave, hvis du mangler et overblik over dine løbende udgifter til morgenmad, frokost og aftensmad enten fordelt ud på en uge eller måske en måned.\nDer er flere fordele forbundet med at lave et madbudget:\nDu danner dig et overblik over, hvad der skal handles ind og slipper dermed for at stå med den kamp, når du står i supermarkedet midt i ulvetimen.\nDu kan sparer en hel del tid ved at lave en madplan eller et madbudget på forhånd, da du dermed ikke skal gå rundt og spekulere på, hvad du skal hive op fra køledisken og ned fra hylderne, når først du står i supermarkedet. Derudover kan du nøjes med at handle ind én gang ugentligt i stedet for dagligt.\nSidst men ikke mindst kan du sparer dig selv for en hel del penge, når du på forhånd har lagt et madbudget og dermed har en plan at følge.\nSidste punkt er vigtigt at bide mærke i. Selvom mange af os kan have en tendens til at tro, at vi da bestemt kan styre, hvad vi lægger i kurven, når vi handler, så vil der alligevel ofte snige sig en hel del unødvendige ting med, hvis vi ikke er forberedt.\nHvis du laver et madbudget og en plan fx én gang ugentligt, så kan du handle ind til hele ugen på én gang. Dette sparer dig først og fremmest for en hel masse tid, og dernæst skåner du dig selv for seks potentielle fristende ture i supermarkedet i løbet af ugen.\nEksempler og idéer til ugentlige madbudget:\nAlt til morgenmad, herunder morgenmadsprodukter og evt. brød samt mælk, sukker osv.\nBrød, pålæg, smør og evt. grøntsager eller andre snacks til frokost og madpakke til hele ugen\nAftensmad til hele ugen – her kan du også handle stort ind og fryse ned i mindre portioner, hvormed du opnår mængderabat på dine indkøb\nSom tilføjelse til ovenstående liste kan det nævnes, at du med fordel fx kan købe en stor portion fars, dele den op, og dermed tænke den ind i flere forskellige retter i løbet af ugen.\nEt eksempel på en ugentlige madplan og madbudget til aftensmaden kunne se sådan ud:\nMandag: Hakkebøffer m. kartofler\nTirsdag: Spaghetti bolognese\nOnsdag: Kylling i karry\nFredag: Kylling med ovnbagte kartofler\nLørdag: Indbagt laks\nSøndag: Rester fra køleskabet plus ny madplan for kommende uge\nHusk selvfølgelig at spise varieret og sundt, og få dermed en masse grøntsager og fuldkornsprodukter med i dine daglige måltider. Af samme årsag har vi inkluderet en ugentlig dag med fisk på menuen i eksemplet oven for, så du får de rette fedtsyrer og næringsstoffer til kroppen.\nHvis du laver et madbudget og en plan fx én gang ugentligt, så kan du handle ind til hele ugen på én gang.\nEt husholdningsbudget er et generelt budget over de indkøb, du skal huske at lave i løbet af ugen eller måneden. Et husholdningsbudget kan også sagtens inkludere udgifter til mad og drikke, men hvis du laver en særskilt madplan eller et madbudget, behøver du selvfølgelig ikke at få alle detaljerne med i dit husholdningsbudget.\nHusholdningsbudgettet kan også indebære alle andre udgifter, faste som løse, herunder udgifter til bolig, abonnementer og øvrige dagligvarer. Sidstnævnte kan fx være toiletpapir, tandpasta, shampoo, dyrefoder mv.\nDu kan bruge dit husholdningsbudget til at danne dig et samlet overblik over privatøkonomien fordelt ud på hele måneden, evt. delt yderligere op i enkelte uger. På den måde ved du præcist, hvor meget der skal bruges på de forskellige poster, hvor meget der evt. måtte mangle, samt hvor meget du kan lægge til siden efter diverse udgifter og regninger er betalt.\nEt baby budget er en noget mere omfattende og stor mundfuld i forhold til fx et madbudget. Når du skal til at have en lille tilføjelse til familien, er der nemlig rigtig mange ting, du skal tage højde for rent økonomisk – det gælder både før, under og efter fødslen.\nDu skal både købe diverse udstyr, før babyen kommer til verden, og en masse efter selve fødslen. Listen er utrolig lang, og selvom dit og din partners budget og behov måske kommer til at afvige lidt fra nogle af tingene på listen, så er den alligevel en god inspiration.\nTag en dyb indånding, og giv dig så i kast med at krydstjekke de lange lister herunder – god fornøjelse!\nEngangsudgifter under graviditeten før baby kommer:\nGraviditetsvitaminpiller og jerntabletter\nDiverse udstyr til barnevogn såsom myggenet og regnslag\nPumpe og kædelås til barnevognen\nLift og madras eller en kørepose\n2 sæt sengetøj til såvel babydyne som -pude\nEvt. en babyalarm\nEvt. en babyautostol til bilen\nKommode til alt babyens tøj\nBabybæresele eller slynge\n3 amme-bh’er og tilhørende ammeindlæg\nEvt. 4 sutteflasker\n6 par strømper\nEvt. legetøj såsom uro, rangle o. lign.\nØvrigt udstyr, som du ved, at I specifikt får brug for\nListen er som sagt lang, og det er måske ikke alt, der passer præcis ind i jeres behov. Det kan være, I får brug for lidt mere tøj eller andre beklædningsgenstande i forhold til sæson og vejr – måske har I ikke brug for en autostol, hvis I ingen bil har osv.\nNår du har sundet dig oven på listen ovenfor, så lad os gå videre til næste liste – nemlig listen til jeres baby budget, når først barnet er født.\nEngangsudgifter fra barnet er 0-12 måneder gammelt:\nUdgifter til fest i forbindelse med enten barnedåb eller navngivning\nRejseseng, som kan klappes sammen\nOpbevaringsreol eller kommode til babyens legetøj\nLegetæppe eller aktivitetstæppe\nJuniordyne og tilhørende pude\n2 sæt juniorsengesæt til ovenstående\nJuniorautostol (da der kan være forskel på autostole specielt designet til helt nyfødte babyer og ældre babyer, tumlinger og børn)\nParaplyklapvogn til rejser\nUdstyr til børnesikring af hjemmet, herunder sikkerhedsgitter til trappe, låsemekanismer til låger og skuffer mv.\nDiverse møbler såsom børnestol, børnebord osv.\nLigeledes gælder det for denne liste, at du måske ikke får brug for alt – cykelstole vil eksempelvis være rimelig omsonst, hvis I aldrig cykler. Omvendt vil der formentlig være rigtig mange elementer på begge lister, som I måske på nuværende tidspunkt tænker, at I ikke får brug for, men som I undervurderer behovet for på længere sigt.\nSå sæt dig ned – evt. sammen med din partner – og gå listerne slavisk igennem og snak om behovet i forhold til jeres situation.\nLav et baby budget ved at indtaste alle tænkelige udgifter ind i et excel-ark eller på et stykke papir, og undersøg så priserne for hver enkelt ting. Du er velkommen til at kopiere fra vores ovenstående lister. Der er sandsynligvis mange af disse udgifter der også gælder for jer.\nSlut af med at indtaste alle priserne, så I får et retvisende billede af, hvad babyen kommer til at betyde for jer økonomisk igennem graviditeten og i løbet af det første år.\nTænk på alle udgifterne til den kommende baby inden babyen kommer til verden. Så har I mere overskud til barnet.\nBudget til jordomsejling\nHvad enten du altid har haft en sejler og en eventyrer i maven, eller du har fået øjnene op for den spændende måde at rejse på, efter tv-succesen ’Kurs mod fjerne kyster’ med tv-vært Mikkel Beha og hans familie rullede over de danske skærme, så er det vigtigt med et grundigt budget til jordomsejling, hvis du selv vil ud at opleve verden.\nDet er nærmest umuligt at give et bud på et konkret budget til jordomsejling, som passer til alle. Der er så mange forskellige parametre, som spiller ind; hvor stor en båd vil du have? Hvor meget komfort ønsker du undervejs? Hvor mange penge er du i stand til at spare op forinden? Disse og andre lignende spørgsmål spiller ind på dit helt eget, personlige budget før og under jordomsejlingen.\nDer er dog alligevel nogle punkter, som bør gå igen i ethvert budget til jordomsejling, og disse ser vi nærmere på herunder. Derefter kan du selv sætte dig ned og tilpasse listen og punkterne, så de passer til dit budget.\nGenerelle udgifter til jordomsejling:\nKøb af båd – Kan koste alt fra 200.000 til 600.000 kr., eller endnu mere afhængig af dine behov\nKlargøring af både – Hvis båden ikke er i tip top stand fra starten, skal du regne med en masse arbejdstimer og mange tusinde kroner på reparationer, udskiftninger af udstyr mv.\nHele båden skal være i orden – du skal derfor sætte penge af til alt fra de mindste skruer og møtrikker til større ting såsom gas- og vvs-installationer, rig, sejl, motor osv.\nNår du er afsted – Når du først har fået vind i sejlene og tager afsted på dit livs oplevelse, så vil der selvfølgelig også være løbende udgifter. Hvis du rejser med en håndfuld venner, familie eller bekendte, så påregn 5-10.000 kroner pr. besætningsmedlem om måneden. Dette kan i de fleste dele af verden dække såvel forplejning som opsparing til løbende renovationer, diesel og andre vedligeholdelsesudgifter til selve båden\nNår du skal lave dit eget budget, er det vigtigt at sætte dig og tænke grundigt over hver eneste detalje. Det gælder både, når du skal klargøre selve båden – skal du have nyt komfur? Så skriv det ind i budgettet. Mangler der ny maling? Ind i budgettet med den. Hvad med betræk til puderne? Jeps – direkte ind i budgettet.\nDet samme gælder, når du skal lave dit budget til jordomsejling for resten af turen. Har du planer om at deltage i bestemte ekskursioner eller aktiviteter rundt omkring i verden? Så undersøg på forhånd, hvad disse oplevelser koster at deltage i, og få også disse med i dit budget.\nBonusråd: Selvom det kan virke som mange penge at spare op, så kan det sagtens lade sig gøre, hvis du virkelig lægger kræfterne i og beslutter dig for, at drømmen skal blive til virkelighed. Opsig dine tv-abonnementer, afmeld fitness-abonnementet, vælg den billigste mobilpakke, udlej det ekstra værelse i lejligheden eller oppe på førstesalen i huset. Kort sagt: Gør alt, hvad du kan, for at give plads til at lægge så meget som muligt ind på din rejseopsparing hver eneste måned.\nBudget til studerende\nNår du er flyttet hjemmefra og samtidig er studerende, så er det sjældent, at du har særlig mange penge at rutte med. Det er selvfølgelig altid muligt at smide lidt ekstra i kassen via et studiejob ved siden af, men hvis du af den ene eller anden grund alligevel synes, at det er svært at få enderne til at mødes sidst på måneden, er det en god idé med et budget.\nNår du bruger et SU-budget til studerende, så får du et klart overblik over din økonomi og samtidig dit økonomiske råderum hver måned. Det kan være med til at give en idé om, hvor mange penge du har til overs til diverseposten herunder fornøjelser, efter alle faste udgifter er betalt.\nNår du skal lave dit SU-budget som studerende, skal du mere eller mindre lave det som ethvert andet budget over privatøkonomien; du skal have alle faste udgifter med, dine indtægter samt diverse mere eller mindre løse udgifter.\nNår du skal lave dit budget og have skrevet dine faste udgifter ind, så kan du bruge følgende liste som inspiration:\nMobilabonnement, internet og TV\nEventuelle afdrag på lån\nMåske har du selv andre faste udgifter som fx kontaktlinser, medicin o. lign. – husk selvfølgelig også at få disse med i dit budget. Som studerende kan der også forekomme udgifter forbundet med dit studie; det kan være til bøger, studieture eller andet. Tag også højde for disse under udgifterne i dit budget, hvis du skal spare op til det på forhånd.\nNår du har indtastet alle dine faste udgifter i dit SU-budget, kan du indtaste indtægten eller indtægterne. De vil i dit tilfælde formentlig bestå af enten SU, SU-lån eller fritidsjob/studiejob eller en blanding af de tre.\nDer skulle forhåbentligt være et overskud på kontoen, når dine faste udgifter er trukket fra indtægterne. Dette overskud skal så dække dit madbudget samt udgifterne til diverse fornøjelser såsom shopping, byture med vennerne, biografture osv.\nDownload dit eget budgetskema for studerende\nVi har udarbejdet et budgetskema for studerende til dig. Download budgetskemaet og indsæt dine egne tal for de forskellige poster. Dette er en nem måde at lave et personligt budget, uden at skulle starte fra bunden.\nLæs desuden mere om reglerne for SU og SU-lån.\nBudget til rejser\nHvad enten du ønsker om at komme på skiferie eller østpå i de kolde vintermåneder, eller du drømmer dig væk til sydlige omgivelser i sommerhalvåret, så er det en god idé med et budget til rejser og ferier, inden du tager afsted.\nDe fleste af os har nok en fornemmelse af, at det ikke kræver den helt store planlægning at tage ud at rejse, ud over en udførlig pakkeliste selvfølgelig – særligt ikke, hvis der er tale om en pakkerejse.\nMen der kan alligevel være nogle smuthuller, du skal være opmærksom på i din økonomi – både til selve transporten og opholdet og til diverse udgifter under selve ferien. Og selvfølgelig skal du huske at inkludere opsparingen til din rejse i dit almindelige månedsbudget, når der skal spares op.\nHerunder har vi samlet inspiration til dig, som ønsker at lave et budget til rejser og ferier, og som vil være helt sikker på ikke at glemme noget på økonomifronten.\nUdgifter til transport og ophold:\nSelve rejsen, i dette tilfælde fly og hotel\nTransport til afgangssted, typisk lufthavnen\nEvt. parkering ved lufthavnen\nMad og drikke under rejsen (medmindre du har bestilt all-inclusive)\nTransport fra ankomststedet på hjemturen\nUdgifter under selve opholdet:\nMorgenmad, frokost og aftensmad – Evt. inkl. drikkepenge\nDiverse drikkevarer og mellemmåltider i løbet af dagen\nUdflugter og arrangementer under opholdet\nAktiviteter som kræver betaling ved indgangen såsom museer, vandland o. lign.\nTransport, herunder busbilletter, togbilletter eller taxa\nEventuelle ekstraudgifter til mobil- og internetforbrug, hvis det ikke er dækket under dit eksisterende mobilabonnement\nLommepenge til fx souvenirs, shopping, byture osv.\nEn lille særskilt opsparing til uforudsete udgifter\nSkriv alle disse ind i dit rejsebudget, og vær realistisk omkring omkostningerne. På den måde kan du sikkert og roligt få sparet op til alle dele af rejsen, så der ikke kommer nogle økonomiske overraskelser før eller under turen.\nLav et godt rejsebudget inden du rejser. Så kan du nyde rejsen uden at tænke over økonomien.\nBudget hos bankerne\nDe fleste moderne danske banker stillet budgetskemaer til rådighed for deres kunder. Du finder typisk diverse budgetter i din netbank eller på bankens almindelige hjemmeside. I mange tilfælde kan du downloade dem eller udfylde dem direkte i din browser og derefter gemme eller udskrive.\nUlempen ved et budget hos bankerne kan i nogle tilfælde være, at det ikke er så medgørligt, hvis du skal ændre i budgettet – fx hvis du vil fjerne eller tilføje bestemte former for udgiftsposter, så budgettet passer til din helt personlige privatøkonomi.\nI de følgende par afsnit kan du læse kort om budgetmulighederne hos nogle af landets største banker samt se links til de pågældende budgetskabeloner, hvis det er relevant.\nDen skandinaviske bankkoncern Nordea hjælper også gerne med et budgetskema.\nPå Nordeas hjemmeside kan du også læse om generelle råd til dit privatbudget, samt se en video, der introducerer dig til at komme i gang med budgettet.\nNykredit er en af landets største banker og realkreditinstitutter, og med over 4.000 ansatte er der selvfølgelig også afsat ressourcer til at udvikle et budgetværktøj.\nDu skal desværre være kunde og være logget ind i deres netbank her for at bruge deres tool kaldet Smartbudget.\nDanske Bank budget\nDanske Bank er Danmarks absolut største finansielle koncern og bank, og som kunde i banken har du adgang til budgetværktøjer direkte i din netbank.\nLigesom hos Nykredit er det dog kun forbeholdt kunder i banken at anvende budgettet, da du skal være logget ind i netbanken. Du kan læse mere om Danske Bank budget her.\nForuden dit budget i form af en plan på papir eller i et excel-ark, så er det også en god idé at koble denne del sammen med en konkret budgetkonto.\nEn budgetkonto er i udgangspunktet en almindelig indlånskonto, som du har i din bank – enten alene eller sammen med din ægtefælle eller samlever.\nDet er meget anvendt at have en budgetkonto foruden fx opsparingskonti og en særskilt konto til mad og dagligvarer.\nDe fleste banker lader dig anvende din budgetkonto som lønkonto, hvis du foretrækker det. På den måde går din løn direkte ind på budgetkontoen, så der altid er dækning til dine regninger og øvrige faste udgifter.\nAlternativt kan du have en særskilt lønkonto, hvorfra der bliver trukket et fast beløb hver måned. Dette beløb overføres så til netop din budgetkonto, så vi igen er tilbage ved pointen med, at der er dækning til dine faste udgifter.\nDu kan få en budgetkonto hos din bank, og alle danske banker og pengeinstitutter tilbyder i dag en budgetkonto til deres kunder – enten som særskilt konto eller som en kombination af løn-, opsparings- og budgetkonto.\nOftest stillede spørgsmål om budgetter\nEt budget er bare et budget – eller er det? Der er mange aspekter i det at lægge et budget, og afhængig af omfanget af det formål, som budgettet skal bruges til, så kan der være forskellige udfordringer og problemstillinger, du skal tage højde for, når du laver dit budget.\nI den forbindelse kan du også komme ud for at støde på diverse begreber og udtryk, som du enten ikke er stødt på tidligere, eller som du måske ikke lige helt har styr på, hvad betyder i forbindelse med din privatøkonomi.\nI de følgende afsnit kommer vi ind på nogle af de mest gængse og anvendte termer og teknikker, når det gælder budgetlægning og privatøkonomi. Har du yderligere spørgsmål efterfølgende, er du velkommen til at skrive en kommentar eller kontakte os på mail – så kan det være, vi uddyber guiden her på siden med svar på dine spørgsmål.\nVi begynder dog helt ved begyndelsen og ser nærmere på, hvad et budget egentlig er for en størrelse:\nEt budget er kort fortalt en skematisk plan eller oversigt over en økonomi. Budgetter tager typisk højde for indtægter og udgifter, så man på den måde kan få et overblik over situationen.\nBudgetter kan bruges til både private og erhvervsmæssige formål. I denne guide fokuserer vi dog på privatbudgetter – altså budgetter, som du kan bruge til din privatøkonomi, enten på ugentlige eller månedlig basis, eller til mere enkeltstående begivenheder såsom bryllupper, til når du skal flytte hjemmefra osv.\nEt budget skal indeholde indtægter, så du ved, hvor mange penge du har at gøre godt med. Og derudover skal det naturligvis indeholde udgifter, så disse kan stilles op mod indtægterne. Budgettet skal give en idé om, hvorvidt den pågældende økonomiske situationen giver plus eller minus på kontoen, så at sige.\nTil et privat budget kunne du fx have lyst til at give dig selv et overblik over din månedlige økonomi. Her ville det være relevant først at skrive alle dine indtægter ind i budgettet; det kan være alt fra løn, udbytte af aktier, offentlige ydelser, børnepenge osv.\nNår alle indtægterne er skrevet ind i budgettet, begynder du at liste alle tænkelige månedlige udgifter op. Du bør også inkludere udgifter, du kun har én gang i kvartalet, halvårligt eller årligt. Hvis du vil, kan du så bryde denne udgifter ned i mindre bidder, så det passer til dit månedsbudget.\nHar du fx forsikringsudgifter én gang årligt på eksempelvis 5.000 kroner, så kan du opdele denne udgift i 12 lige store dele (ca. 417 kr.) og dermed få lagt penge til side hver måned i løbet af året.\nHvordan laver man et budget?\nDu laver et budget ved at følge anvisningerne i afsnittet lige ovenfor; skriv alle indtægter og udgifter ind i budgettet, så du får et realistisk og overskueligt overblik over din økonomi.\nHvad angår selve metoden eller redskabet til at lave et budget, så kan du som udgangspunkt bruge en af tre følgende muligheder:\nEt stykke papir og en kuglepen – En gammel og lavpraktisk måde at holde styr på indtægter og udgifter. Ulempen her er selvfølgelig, at det tager lang tid dels at lave budgettet, dels at redigere i det løbende.\nEt excel-ark på computeren – Denne metode er mere moderne og lader dig nemt og hurtigt kopiere elementer, ændre eller slette flere elementer på en gang, lave automatisk udregninger osv. Og nå ja, så er det digital, hvormed du ikke skal være bange for at komme til at smide det væk eller andet.\nBudget-program eller budget-app – Sidste umiddelbare metode er at anvende et program på computeren eller en app på din smartphone eller tablet. Dette kan have den fordel, at der er mange smarte funktioner såsom skabeloner, påmindelser osv., som er inkluderet i programmet eller appen, og som arbejder sammen med dit budget. Ulempen kan være, at det enten kan koste penge, eller at det kan være svært at redigere meget i, hvis du fx ønsker at personliggøre det.\nVi henviser til afsnittene længere oppe i denne guide, som beskriver en række forskellige programmer og apps netop til at lægge budget med. Hvis du har konkrete spørgsmål til, hvordan du lægger et budget, så tag endelig kontakt til os her på siden via en kommentar eller en mail.\nHvordan laver man et budget i Excel?\nMicrosoft Excel er et smart program, som lader dig opstille diverse regneark og skabeloner – i dette tilfælde kan du bruge det som et eminent værktøj til at lave et budget over din privatøkonomi.\nOBS: Hvis du vil bruge et gratis alternativ, kan du med fordel kigge nærmere på Google Spreadsheets, som vi også benævner i starten af denne guide.\nExcel har et utal af funktioner, udregningsværktøjer og modeller – i virkeligheden er det et meget avanceret program, men du har formentlig ikke brug for alle hestekræfterne til dit budget.\nDerfor behøver du som udgangspunkt kun at tage højde for følgende for at komme godt i gang med budgettet:\nLav en lodret kolonne for udgifter og en for indtægter\nLav en vandret kolonne for type udgifter og indtægter\nIndtast alle de nødvendige udgiftsposter, indtægter og tilhørende beløb på fx månedlig basis\nLav en automatisk udregning for alle beløbende nederst\nForklaring til hvert punkt:\nNår du har åbnet dit Excel-program, kan du fx indtaste ’Indtægter’ i feltet A1 og ’Udgifter’ i C1\nI A2 kan du skrive ’Løn’, i A3 ’Børneydelse’, i A4 ’Aktieudbytte’ osv., alt efter hvad der nu passer\nI felterne til højre for hver post kan du så skrive beløbet på fx månedsbasis. Det kunne være ’15000’ i B2, som så kommer til at stå til højre for A2 med teksten ’Løn’, osv.\nFortsæt sådan hele vejen ned, og det samme gør du med udgifterne. Udgifterne kan du tilsvarende indtaste nedad i kolonne C, så første udgift, fx ’Husleje’, kommer til at stå i feltet C2 med pågældende beløb til venstre i D2.\nNår du har indtastet alle beløbende, kan du markere hhv. kolonne B og D, hvor alle beløbene står i, ved at klikke en gang med venstre museknap på det pågældende bogstav allerøverste i kolonnen. Når du så har markeret fx kolonne B, kan du klikke på fanen ’Hjem’ øverst i programmet og så på den lille pil ved siden af ikonet med penge (mønter og sedler) i boksen ’Tal’ ca. midtvejs henne i toppen af programmet. Herfra kan du vælge ’kr. Dansk’, hvormed hele den markerede kolonne laves om til kr.\nSidst men ikke mindst kan du klikke på et felt et godt stykke under sidste beløb i både indtægts- og udgiftskolonnerne. Lad os fx antage, at du har 20 forskellige udgiftsposter, så du kommer ned omkring række 21 med sidste post og beløb – her kan du f.eks. vælge felt D25 eller D30, og så trykke på det pågældende felt og markere hele den lodrette kolonne (D), hvorefter du trykker på ’Autosum’, som du finder under fanen ’Hjem’ og boksen ’Redigering’ helt ude til højre i toppen af programmet. Så lægger programmet selv alle beløbende sammen og giver dig summen af alle udgifterne og indtægterne.\nSlutteligt kan du vælge et helt tredje felt – vi antager du har valgt B30 til summen af dine indtægter og D30 til dine udgifter – så marker eksempelvis F30. Med feltet markeret, trykker du ’=’ (på en Windows computer holder du shift-knappen nede og trykker på 0), hvorefter du venstreklikker på B30 (summen af dine indtægter), trykker på minus-tasten på dit tastatur, og derefter venstreklikker på D30 (summen af dine udgifter), og slut af med at trykke på enter-knappen. Dermed trækker Excel alle dine udgifter fra dine indtægter, og du ved automatisk og nøjagtigt, hvor meget du har til overs på kontoen hver måned.\nDer findes tonsvis af lærerige og gode videoer og skrevne guides til at bruge Microsoft Excel på nettet, så hvis du vil dykke yderligere ned i de mange muligheder, som programmet tilbyder, kan du blot gå i gang med søgningerne på Google og YouTube.\nBrug vores Excel budgetskemaer og lav hurtigt dit eget personlige budget\nHvad er en budgetkonto?\nEn budgetkonto er en særskilt konto, du kan få hos din bank. Normalvis trækkes der automatisk et aftalt beløb fra din lønkonto hver måned, som bliver sat over på din budgetkonto. På den måde er der altid penge nok på kontoen til at betale de faste udgifter, herunder husleje, forsikringer, abonnement mv.\nDu kan typisk oprette en budgetkonto på egen hånd ved at logge ind i netbanken hos din egen bank. Det er forskelligt fra bank til bank, hvordan det nøjagtigt foregår, men hvis du er i tvivl, kan du også kontakte supportafdelingen i din bank og få hjælp til oprettelsen.\nDet er nogle steder muligt at koble løn og budgetkonto sammen, og så vil de resterende penge, som ikke bruges på faste udgifter, blot blive stående på budgetten til fx mad og fornøjelser, eller de kan gå videre til næste måneds budget om nødvendigt.\nDet er som regel gratis at oprette en budgetkonto hos bankerne, hvis du er kunde i forvejen. Vær dog opmærksom på, at det kan koste et gebyr, hvis du får tilknyttet et betalingskort- eller hævekort til den pågældende konto.\nNår du har lavet dit månedsbudget og dermed kender din månedlige privatøkonomi så godt som bagsiden af din højre hånd, så ved du også præcist hvor meget, du skal overføre til budgetkontoen hver måned.\nHvad skal et budget indeholde?\nNår du skal i gang med at lave dit helt eget budget, så er det nærtliggende at stille spørgsmålet ’Hvad skal et budget indeholde?’ – særligt hvis du ikke lavet budgetter tidligere.\nDet er dog svært at give et entydigt og fyldestgørende svar på dette spørgsmål, da budgetter er lige så forskellige som de personer, der skal bruge dem.\nÉn person har måske faste udgifter til TV-pakke og kontaktlinser, mens en anden person ikke bruger disse ting men til gengæld har et større madbudget end første person pga. børn osv.\nDer er dog en række udgifter, som går igen hos stort set alle personer – eller i hvert fald størstedelen. Og netop disse udgiftsposter lister vi op herunder, så du kan sørge for at få dem inkluderet i dit eget budget.\nTypiske udgifter, som et budget skal indeholde:\nHusleje eller termin\nTV, streamingtjenester og licens\nTransport, herunder alt vedrørende bil eller offentlig transport\nDiverse, herunder tøj, fornøjelser, ferier og oplevelser\nForuden ovenstående punkter kan du så selv tilføje dine egne personlige faste eller løse udgifter til budgettet. Det kan som nævnt tidligere være udgifter til fx medicin, kontaktlinser eller uddannelse.\nEr du tilmeldt en række forskellige produkter eller services, som betales via abonnement, er det også vigtigt, at du får disse med i dit eget budget – det kan bl.a. være fitness eller fysiske produkter (barberblade, fødevarer o. lign.).\nDu kan også sætte dig ned og gennemgå de sidste par måneders udgifter i din netbank eller via dine fysiske kvitteringer, hvis du gemmer på disse. Dermed kan du kontrollere, om du har glemt et eller andet, du plejer at betale til, og dermed få alle udgifter med i budgettet.\nForuden udgifterne skal et budget selvfølgelig også indeholde dine indtægter, så du kan se, om du dels har råd til alle dine udgifter (det har du forhåbentligt), og dels hvor meget du har til overs på kontoen hver måned, når alt er betalt.\nStart dit eget budget her\nSom beskrevet i starten af denne artikel, så har vi udviklet en række forskellige budgetskemaer som du kan downloade.\nKort fortalt kan du hente et generelt budgetskema i Excel og OpenDocument format. Er du single, så kan du hente et budgetskema for enlige i Excel og OpenDocument format.\nRelateret til denne artikel om budgetskemaer, så kan vi også anbefale dig at læse disse artikler:\nHvad koster det? En samlet artikel omkring hvad forskellige ting koster\nHvad koster det at have hund?\nHvad koster det at sende breve i Danmark?\nHvad koster det at få børn?\nØkonomi som ung\nFlytte hjemmefra guiden\nGuide til SU\nGuide til SU-lån\nØkonomi uden for arbejdsmarkedet\nSpar penge med energimærkede produkter\nSådan sparer du penge på kostbudgettet\nLaerke Frederiksen skriver\n30/01-2020 at 20:26\nTak for en meget udførlig artiklen. Er forfatter til artikler indenfor selv samme område hos Danmarks Radio


Foredrag Bevar din krops funktion – hele livet\nEt foredrag om motion, motivation, dovenskab, løgne og taknemmelighed.\nMange seniorer dyrker ikke nok motion, og det er en skam. For ifølge Sundhedsstyrelsen gavner motion ikke mindre end 31 lidelser. Blandt andet forhøjet blodtryk, sukkersyge og højt kolesterol, ligesom motion forebygger depression.\nMed motion kan du modvirke en række af de skavanker, alderen ofte fører med sig, og du kan bedre bevare såvel muskel- og knoglestyrken samt balanceevnen.\nOfte begrunder seniorer og ældre den manglende motion med fysiske problemer. Måske en ny hofte eller et slidt knæ. Men det skal da ikke holde dig tilbage.\nUanset hvad du måtte have af skavanker, kan du sagtens dyrke motion alligevel. Det hører du om på det her foredrag, der i øvrigt holdes af en årgang 1953, der motionerer næsten hver dag og ikke har nogen planer om at holde op. Det kan selvfølgelig være, at du har andre mål.\nEfter foredraget ved du, hvor godt det vil være for dig, din krop og din livskvalitet, at du dyrker mere motion. Og med den viden vil du få svært ved at holde dig i ro.\nProgram for foredraget\nDel 1: 45 minutter\nPræsentation + min baggrund for at holde foredraget\nDerfor bevarer du din kunnen med motion\nDu bestemmer over din krop. Benyt dig af det\nSådan motiverer du dig selv til at motionere\nDe 2 måder, du kan tænke på, og hvorfor vi sjældent handler så rationelt, som vi selv tror\nØvelse om dovenskab, og hvorfor dovenskab er din fordel\nKonkrete eksempler på, hvordan du kan udfordre dig selv fysisk\nGennemgang af Sundhedsstyrelsens anbefalinger af motion til seniorer\nSundhedsstyrelsens dokumentation for, hvorfor motion har en gavnlig effekt på ikke mindre end 31 sygdomme\nTaknemmelighedsøvelsen, som du sikkert bliver så glad for, at den fremover bliver en af dine faste, daglige rutiner på lige fod med at børste tænder\nMellem Del 1 og Del 2 er der mulighed for en kaffepause. Foredraget kan bookes i hele landet. Har I særlige ønsker, evt. til foredragets længde, kan vi bare aftale det.\nVi tager spørgsmålene løbende, hvis I foretrækker det; men ellers er der sat tid af til spørgsmål efter foredraget.\nMin baggrund for at holde foredraget\nSom 61-årig blev jeg uddannet fitnessinstruktør og var landets ældste, nyuddannede af slagsen. Derfor har jeg specialiseret mig i foredrag om ældres sundhed. For selvfølgelig betyder tidens tand noget for vores muligheder for at bevæge os. Samtidig foretrækker mange ældre og seniorer at høre et foredrag om fysisk formåen af en, der også selv kan mærke, at kroppen ikke helt er, hvad den har været. Træning og gode intentioner til trods.\nForedrag i Jylland og på Fyn: 6.500 kroner\nForedrag på Sjælland: 8.000 kroner\nAlle priser er ekskl. moms og inkl. alle transportudgifter.\nSkriv ønsket dato for booking + klokkeslæt. Har du flere muligheder, er du velkommen til at skrive dem alle. Så vender jeg tilbage, når jeg har tjekket min kalender.\nDu er også velkommen til at ringe til mig på 30 29 60 19 eller sende en mail hvis du har spørgsmål.\nDato for booking + klokkeslæt\nKontakt mig gerne, hvis du vil have mig til at gennemgå specifikke emner, eller hvis foredragets varighed skal justeres.


Tv-borde til din fladskærm - BoShop\nFladskærmen er alpha og omega, når det kommer til indretning af stuen. Den holdning er der rigtig, mange danskere, der har, og sikkert en stor del af dem er mænd. Læs om hvordan du kan indrette dit hjem med en fladskærm\nIndret dig med et flot tv-bord i stuen til din fladskærm med et tv-bord fra Ethnicraft, som du kan finde et stort udvalg af her på BoShops hjemmeside. Bemærk venligst, at det viste tv-bord på billedet desværre ikke købes mere her på hjemmesiden.\nHvor varierede kan tv-borde være?\nEt tv-bord til en fladskærm var engang en kedelig sag at kigge på, men nu kan tv borde til fladskærme fås præcis som man ønsker sig den. Tv-borde kan faktisk findes i enormt mange forskellige former og farver. Høj, lav, med eller uden skuffer, ja faktisk er det næsten kun fantasien der sætter grænserne.\nFladskærmens popularitet i hjemmet\nFladskærmen har igennem de seneste par år øget sin popularitet i hjemmet i takt med at skærmene er blevet større, kvaliteten er blevet bedre billedmæssigt og prisen på fladskærme også er faldet i pris.\nFladskærme har som regel en dominerende plads i stuen rundt omkring i de danske hjem, men det er ikke unormalt at have flere fladskærme i hjemmet udover at have det i stuen. Det moderne menneske har et behov for underholdning og at kunne se det overalt, og det kan måske være en af grundene til at fladskærme også ses andre steder i hjemmet end kun i stuen. Og derfor er det utrolig vigtigt at have det helt rette Tv-bord til fladskærmen til det enkelte rum, hvor fladskærmen skal være placeret.\nTv-bordet er et vigtigt møbel i hjemmet\nFladskærme har som regel en dominerende plads i stuen i mange hjem og der er mange, der er enige om, at det vigtigste møbel i stuen, må siges at være fladskærms-tv'et. Det er i hvert fald den holdning rigtig rigtig mange har. Og der bliver da også brugt mange timer foran fjernsynet rundt omkring i de danske hjem, og derfor er det lækkert med et ordentligt tv-bord til fladskærmen. For med det rette tv-bord til din fladskærm, så kan hele oplevelsen, at se fjernsyn, løftes betydeligt. Tv-borde til fladskærme kan være rigtig stilfulde, og der findes rigtig mange moderne bordløsninger til netop en fladskærm.\n"Hos Boshop kan du finde mange lækre tv-borde til din fladskærm, som kan sætte stil i en enhver stue. BoShop har et stort udvalg af møbler i mange forskellige farver og træsorter. Du må derfor ikke snyde dig selv og din fladskærm eller fladskærme for et moderne tv-bord"\nTv-borde i egetræ, teak eller noget helt tredie\nHos BoShop ved man udemærket godt hvor vigtig tv bordet er, og derfor tilbyder de også rigtig mange fine modeller. BoShop har et flot udvalg af Tv-borde til din fladskærm i både sort, hvid og ønskes det, så kan de også fås i højglans eller af træ Med et klik på www.boshop.dk, kan du se udvalget af tv-borde, og blive inspireret til hvordan din fladskærm skal forkæles og blive inspireret til en ny og moderne stue og fjernsynsoplevelse.\nFordele ved at have et tv-bord til din fladskærm:\n• Få muligheden for at give din fladskærm den flotteste indretningsløsning\n• Få et tv-bord med et unikt stilfuldt design der skjuler de mange tilhørerende ledninger\n• Få det rette tv-bord til din fladskærm som fuldfører hele tv-oplevelsen


USA Utah (UT) Wasatch Range Orem Restauranter i Orem Cocolito's Mexican Restaurant\n820 E 800 N, Orem, UT 84097-4245+1 801-225-1665+ Tilføj website\nVis også KortSatellit Kortopdateringer er sat på pause. Zoom ind for at se opdaterede oplysninger. Nulstil zoom Opdaterer kortet... Tilbage til kortet Oversigt 4,0 10 anmeldelserFremragende40 %Rigtig god40 %Gennemsnitlig10 %Dårlig0 %Frygtelig10 %4 dage siden“Worth the two year wait!”9. december 2013“Very good food but slow service”Restaurantens åbningstider + Tilføj åbningstiderKØKKENER Mexicansk VURDERINGER ServiceMadGod prisStemningPLACERING 820 E 800 N, Orem, UT 84097-4245Alle oplysninger Forbedr denne registreringEr denne restaurant god til middag?Ja Nej Ved ikke Er dette en spansk restaurant? Ja Nej Ved ikke Er denne restaurant egnet for børn?Ja Nej Ved ikke Er dette en mexicansk restaurant? Ja Nej Ved ikke Er denne restaurant god til brunch?Ja Nej Ved ikke Er denne restaurant kørestolsegnet?Ja Nej Ved ikke Er der gode vegetarretter på denne restaurant?Ja Nej Ved ikke Er denne restaurant familievenlig?Ja Nej Ved ikke Er der gode glutenfri retter på denne restaurant?Ja Nej Ved ikke Er denne restaurant god til morgenmad?Ja Nej Ved ikke Tak for din hjælp! Del en anden oplevelse, inden du smutter. Flere restauranter i Orem Medlemsvurdering Fremragende4Rigtig god4Gennemsnitlig1Dårlig0Frygtelig1Type rejsendeFamilierParAleneForretningVennerTidspunkt på året Mar.-majJun.-aug.Sep.-nov.Dec.-feb.Sprog Alle sprog Dansk (6)Engelsk (10)Sprog Dansk (6)Engelsk (10)\nDenne anmeldelse er maskinoversat fra engelsk Hvad er det? For at du kan få gode råd fra så mange rejsende som muligt, er denne anmeldelse blevet oversat automatisk til dansk, og den er muligvis ikke en tro gengivelse af originalen. Vi håber, at den er en hjælp, når du planlægger din rejse. Vis maskinoversættelser? JaNejtbh529Orem, Utah133Anmeldt 4 dage siden De to år vente!MereHvordan var denne oversættelse?Tak, fordi du indsendte en redigering. Vi gennemgår dit forslag. Vurder den God OK Dårlig Forbedr oversættelse Tak for din vurdering.\nDenne anmeldelse er maskinoversat fra engelsk Hvad er det? For at du kan få gode råd fra så mange rejsende som muligt, er denne anmeldelse blevet oversat automatisk til dansk, og den er muligvis ikke en tro gengivelse af originalen. Vi håber, at den er en hjælp, når du planlægger din rejse. Vis maskinoversættelser? JaNejKeith ISalt Lake City, Utah166Anmeldt 9 december 2013 Meget god mad, men langsom serviceMereHvordan var denne oversættelse?Tak, fordi du indsendte en redigering. Vi gennemgår dit forslag. Vurder den God OK Dårlig Forbedr oversættelse Tak for din vurdering.\nGatoRatRedlands, Californien16244Anmeldt 14 oktober 2013 Great, bordering on excellentGoogle Oversæt MereTak, GatoRat Denne anmeldelse er maskinoversat fra engelsk Hvad er det? For at du kan få gode råd fra så mange rejsende som muligt, er denne anmeldelse blevet oversat automatisk til dansk, og den er muligvis ikke en tro gengivelse af originalen. Vi håber, at den er en hjælp, når du planlægger din rejse. Vis maskinoversættelser? JaNejGary WOrem, Utah14534Anmeldt 4 marts 2013 Skuffer AldrigHvordan var denne oversættelse?Tak, fordi du indsendte en redigering. Vi gennemgår dit forslag. Vurder den God OK Dårlig Forbedr oversættelse Tak for din vurdering.\nBretHutchOrem9918Anmeldt 23 januar 2013 Excellant Mexican food and good prices!Google Oversæt MereTak, BretHutch Leveret af
Microsoft® TranslatorDenne anmeldelse er maskinoversat fra engelsk Hvad er det? For at du kan få gode råd fra så mange rejsende som muligt, er denne anmeldelse blevet oversat automatisk til dansk, og den er muligvis ikke en tro gengivelse af originalen. Vi håber, at den er en hjælp, når du planlægger din rejse. Vis maskinoversættelser? JaNejShalice LLindon, Utah53Anmeldt 21 august 2011 Store mexicanske fødevarer til en god prisMereHvordan var denne oversættelse?Tak, fordi du indsendte en redigering. Vi gennemgår dit forslag. Vurder den God OK Dårlig Forbedr oversættelse Tak for din vurdering.\nLeveret af
Microsoft® TranslatorDenne anmeldelse er maskinoversat fra engelsk Hvad er det? For at du kan få gode råd fra så mange rejsende som muligt, er denne anmeldelse blevet oversat automatisk til dansk, og den er muligvis ikke en tro gengivelse af originalen. Vi håber, at den er en hjælp, når du planlægger din rejse. Vis maskinoversættelser? JaNejNew2CalKentucky284144Anmeldt 3 juli 2011 Sjove lokale mexicanske fællesMereHvordan var denne oversættelse?Tak, fordi du indsendte en redigering. Vi gennemgår dit forslag. Vurder den God OK Dårlig Forbedr oversættelse Tak for din vurdering.\nLeveret af
Microsoft® TranslatorDenne anmeldelse er maskinoversat fra engelsk Hvad er det? For at du kan få gode råd fra så mange rejsende som muligt, er denne anmeldelse blevet oversat automatisk til dansk, og den er muligvis ikke en tro gengivelse af originalen. Vi håber, at den er en hjælp, når du planlægger din rejse. Vis maskinoversættelser? JaNejknucklehead84663Orem, Utah2511Anmeldt 2 september 2010 Tredje gang ikke en charmeMereHvordan var denne oversættelse?Tak, fordi du indsendte en redigering. Vi gennemgår dit forslag. Vurder den God OK Dårlig Tak for din vurdering.\ndisneyfans48Provo, Utah8926Anmeldt 30 april 2010 Great choiceGoogle Oversæt Mere1 Tak, disneyfans48 En TripAdvisor-anmelder på FacebookAnmeldt 11 juli 2008 Servce good. Food mediocre. Not as good as Mi Ranchito or Los Hermanos and in the same genre/food market. Good lunch...Google Oversæt MereTak, En TripAdvisor-anmelder på Facebook Opdaterer listen... I nærheden Restauranter i nærhedenMaria Bonita89 anmeldelser 2 km væk Mama Chus36 anmeldelser 1,49 km væk Kneaders Bakery and Cafe25 anmeldelser 2,04 km væk Bailey's Restaurant & Patio15 anmeldelser 2,01 km væk Seværdigheder i nærhedenHale Center Theater Orem85 anmeldelser 2,26 km væk Lindon Aquatics Center7 anmeldelser 5,11 km væk Mt. Timpanogos Park15 anmeldelser 2,84 km væk Get Air Hang Time18 anmeldelser 5,44 km væk Forbedr denne registrering\n820 E 800 N, Orem, UT 84097-4245 Placering:


Corona rammer messeindustrien hårdt: "Jeg har lavet det her i 30 år, og det er første gang, det er sket"\nIfølge branchetal er der nu aflyst over 500 messer og udstillinger på globalt plan. Det rammer i første omgang de deltagende selskaber. Men for leverandørerne af udstyr, lys, design og opsætning forsvinder en stor del af omsætningen pludselig helt midt i højsæsonen. Foto: Arkiv, fotograf: Henning Bagger/Ritzau Scanpix\n10. mar 2020 KL. 9:23\nMange af de største messer i Europa aflyser eller udskyder deres events. Det smitter af på de danske event- og messevirksomheder, som mister opgaver i hobetal. Branchen ser bekymret på hele 2020\nReb sejlene og få minimeret alle omkostninger ved aflyste og udskudte messer. Der foregår lige nu et kæmpe oprydningsarbejde i kølvandet på konsekvenserne af corona i event-...


Forsiden / Investorviden / Bertel Haarder kritiserer Nordeas moral\nNordea mangler et moralsk kompas. Så kras lød kritikken fra kultur- og kirkeminister Bertel Haarder (V) i et læserbrev i Børsen i tirsdags. Ministeren gav tre eksempler til at underbygge sin pointe. Nordea har svaret på kritikken.\nBalladen om Nordea, som har hjulpet kunder med at oprette selskaber i skattelyet Panama, har fået Bertel Haarder til at fatte pennen og skrive et skarpt formuleret læserbrev i Børsen. Her kritiserer Venstre-ministeren Nordeas tvivlsomme praksis i forbindelse med at oprette fiktive selskaber i Panama. Det gør han blandt andet med ordene:\n”Etikken bliver en vigtig konkurrenceparameter i fremtiden, hvor det ikke er nok, at en handling er lovlig. Den skal også kunne forsvares moralsk over for borgerne."\nFor at underbygge sin pointe nævner Bertel Haarder to andre eksempler på manglende moral: Nordeas rolle i skandalen omkring OW Bunker. Og et indlæg, som Nordeas bestyrelsesformand, Björn Wahlroos, holdt på et arrangement i PFA sidste år. Her sagde Björn Wahlroos blandt andet:\n”… Cirka 80 procent af folk er idioter. I det mindste når det kommer til penge. Finanssektoren handler om at flytte penge fra de 80 procent uden ideer til de 20 procent af folk, der rent faktisk har ideer. Finanssektoren er en tunnel, der tager penge fra idioter til folk, der er bedre med penge, så alle får det bedre, både idioterne og de andre.”\nEfter indlægget stillede Bertel Haarder et direkte spørgsmål til Björn Wahlroos om Nordeas rolle i OW. Bunker-skandalen, men fik ikke noget svar.\nNordea svarede på en del af kritikken allerede dagen efter. Banken anerkendte Bertel Haarders pointe om, ”at virksomheder skal opføre sig ordentligt," og mener i øvrigt, at de har klare etiske standarder.\nDerimod forholder Nordea sig ikke til de to øvrige kritikpunkter.\nErhvervs- og vækstminister Troels Lund Poulsen (V) har efterfølgende modtaget et §-20-spørgsmål fra Socialdemokratiet, om hvorvidt han er enig i kultur- og kirkeministerens udtalelser med særligt henblik på "Nordeas mangelfulde etiske optræden og manglende gennemsigtighed i forhold til selskabets optræden i OW Bunker-sagen".\nLæs Bertel Haarders debatindlæg her.\nLæs Nordeas svar her. (borsen.dk)\nLæs artikel om Björn Wahlroos’ indlæg i PFA her. (finans.dk)


Jul I Købmandsgården Af Sophie Breum → Køb bogen billigt her\nTo rivaliserende unge mænd feterer begge købmandens kønne datter, der ikke er helt uimodtagelig – tværtimod. Så inde fra sin stue må den livskloge bedstemor styre kærlighedens slag. "Jul i købmandgården" er blandt Sophie Breums kendteste værker og blev både sat op som teaterstykke og filmatiseret.\nFakta om Jul I Købmandsgården\nJul, Købmandsgård, 1900, Danmark, Kærlighed, Komedie, Jul I Købmandsgården, Bøger, Bog\nNår man handler online er sikkerhed utrolig vigtig, og det er selvfølgelig noget, vi vægter højt. Der er garanti for sikkerheden bag din online betaling, når du køber hos Gucca, for vores betalingsløsning er godkendt af NETS. Derfor er handel og betaling online altid 100% sikkert hos Gucca.dk.\nNår vi siger 30 dages returret, så mener vi det naturligvis på alle vores varer. Det betyder, at hvis du af den ene eller anden årsag alligevel ikke ønsker din vare, så kan du uden dårlig samvittighed sende den uønskede vare retur til os, og så sender vi pengene retur. Inden du sender returvaren tilbage, er det en en god ide, at tage kontakt til os først.\nVi ønsker ikke at lade dig vente for længe på din vare, og vi fokuserer derfor på at sikre den hurtigste levering. Det betyder, at hvis varen er på lager, så modtager du den indenfor 1-2 hverdage. Du kan altid se den nøjagtige lagerstatus på det enkelte produkt. Er du alligevel i tvivl om enten en vares lagerstatus eller leveringstid, så kontakt os.\nI vores webshop har du mulighed for at betale på mange forskellige måder. Der er selvfølgelig frit valg blandt betalingsmetoder - du vælger den, der passer bedst til dig. Uanset hvilken betalingsmetode, du benytter - så kan du altid være tryg og sikker. Se vores betalingsmuligheder ved at klikke på førnævnte link. Først når din vare er sendt, bliver beløbet trukket fra din konto.\nHvis der opstår problemer eller spørgsmål, imens du besøger vores webshop, er du velkommen til at kontakte os. Vores kundeservice er åben på hverdage imellem klokken 10-15, og vi sidder altid parat til at give dig den assistance, du efterspørger, med godt humør og et smil på læben.\nKøber du hos os, har du mulighed for at tracke din ordre hele vejen, fra den sendes fra vores adresse, og til den er dig i hænde. Du kan besøge din personlige ordreside, så snart dit køb er gennemført. Du kan se, hvornår vi afsender din pakke, på ordresiden. Når vi sender din vare, vil du samtidig få en mail med leveringsinformation fra os.\nDin anmeldelse af Jul I Købmandsgården\nproduct_stock_no product_offer_no product_preorder_no\tproduct_buyable_yes product_group_bog path_bog_forside path_bog_bøger path_bog_skønlitteratur path_bog_julikøbmandsgården


Regnskabskontrol 2019 – hvad kan børsnoterede virksomheder forvente? | FSR - danske revisorer\nForside > Faglig viden > Regnskaber > Lovgivning > Børsnoterede virksomheder > Regnskabskontrol 2019 – hvad kan børsnoterede virksomheder forvente?\nRegnskabskontrol 2019 – hvad kan børsnoterede virksomheder forvente?\nFaglig nyhedBørsnoterede virksomheders brug af de nye regnskabsstandarder IFRS 9, IFRS 15 og IFRS 16 står højt på Erhvervsstyrelsens tjekliste i den kommende regnskabskontrol.\nErhvervsstyrelsen har traditionen tro udsendt et orienteringsbrev ved årsskiftet om fokusområder i den kommende regnskabskontrol med børsnoterede virksomheder. Regnskabskontrollen vil afspejle de fokusområder, der er aftalt på europæiske plan efter drøftelser i den europæiske børstilsynsmyndighed, ESMA.\nFokusområderne omfatter i år i særlig grad:\nIFRS 15 – Indtægter fra kontrakter med kunder\nIdentifikation og opfyldelse af leveringsforpligtelser (performance obligations).\nVurdering af om virksomheden er agent eller principal.\nOpdeling af omsætning i kategorier (afsnit 114-115 i IFRS 15).\nOplysninger om de af virksomheden foretagne væsentlige vurderinger i forhold til indregning af omsætning.\nIFRS 16 – Leasingkontrakter\nErhvervsstyrelsen forventer, at virksomhederne giver virksomhedsspecifikke oplysninger om effekt af overgangen til IFRS 16 i henhold til IAS 8, afsnit 30 og 31.\nIFRS 9 indeholder en ny nedskrivningsmodel for finansielle aktiver. Værdiforringelse af finansielle aktiver skal fremover tage udgangspunkt i et ”Expected Loss-princip” i modsætning til det tidligere ”Incurred Loss-princip”. Den nye nedskrivningsmodel skal med visse simplifikationer ligeledes anvendes på tilgodehavender.\nUdover ovenstående punkter øger Erhvervsstyrelsen kontrolindsatsen på virksomhedernes evne til at rapportere om samfundsansvar efter årsregnskabsloven § 99a samt præsentere alternative resultatmål i overensstemmelse med ESMA’s retningslinjer.\nFolketinget vedtog i december 2018 en ændring af årsregnskabsloven. Lovændringen betyder blandt andet, at virksomheder generelt allerede for regnskabsåret 2018 kan anvende IFRS 15, IFRS 16 og dele af IFRS 9 som fortolkningsbidrag ved indregning og måling. Virksomhederne har dog fortsat mulighed for at anvende de hidtidige standarder IAS 11, IAS 17, IAS 18 og IAS 39 som fortolkningsbidrag.\nLæs Erhvervsstyrelsens orienteringsbrev her.


V1 i praksis ATV-møde den 4. november Opsporing af forurening Indledende opsporing af adresser Vejvisere, gamle telefonbøger, Krak m.v. Lokalisering, - ppt download\nV1 i praksis ATV-møde den 4. november 2009. Opsporing af forurening Indledende opsporing af adresser Vejvisere, gamle telefonbøger, Krak m.v. Lokalisering,\nOffentliggjort afSten Lorenzen Redigeret for ca. et år siden\nPræsentationer af emnet: "V1 i praksis ATV-møde den 4. november 2009. Opsporing af forurening Indledende opsporing af adresser Vejvisere, gamle telefonbøger, Krak m.v. Lokalisering,"— Præsentationens transcript:\n1 V1 i praksis ATV-møde den 4. november 2009\n2 Opsporing af forurening Indledende opsporing af adresser Vejvisere, gamle telefonbøger, Krak m.v. Lokalisering, verificering, direktøradresse Udarbejdelse af historiker Amt, Region og Kommune miljøsager, byggesager m.v. Indkomne oplysninger fra kommuner eller ”frivillige” Kan være ufuldstændige oplysninger Vurdering af kortlægningsgrundlag\n3 Sydhavnen i København\n4 Omhældning af Kemikalier….\n5 Antal behandlede sager i RH 2007 V1-kortlagte: 344 matrikler Udgået, historik: 247 ejendomme 2008 V1-kortlagte: 337 matrikler Udgået, historik: 264 ejendomme 2009, oktober V1-kortlagte: 307 matrikler Udgået, historik: 343 ejendomme\n10 Sammenfatning Vigtigt at hele processen med udarbejdelse af historiker er grundig. Hvis regionen er i tvivl om en historik er fyldestgørende, kan der ikke træffes beslutning om kortlægning. Processen omkring opsporing af arealer, der skal kortlægges på vidensniveau 1 revideres løbende. Erfaringen fra resultaterne af vidensniveau 2 undersøgelserne bliver inddraget i kortlægningsstrategi, så processen med opsporing af arealer der skal kortlægges på vidensniveau 1 kan optimeres.\nDownload ppt "V1 i praksis ATV-møde den 4. november 2009. Opsporing af forurening Indledende opsporing af adresser Vejvisere, gamle telefonbøger, Krak m.v. Lokalisering,"\nJAR KURSUS – UDGAVE 3 – marts 2015 Lokalitet Sagstrin (afgørelser) Aktiviteter (historik/mulige forureningsårsager) Projekt (financier) Matrikel (ois)


Elektriske trillebøre stryger over disken | Grønteknik\nTeknik/Maskiner | Af Kim Krasuld | 19. sep. 2021 KL. 14:57\nBatteriet sidder beskyttet i en stålboks under trillebøren, og den skulle være modstandsdygtig over for både højtryksrensere og et styrt eller to. Foto: Kim Krasuld.\nHollandske trillebøre på el har haft godt gang i salget på E&H.\nHERNING: Blandt store, tunge maskiner i hobetal var den danske landechef for hollandske Matador i tvivl, om man ramte forkert med deltagelsen på E&H.\nMen den hollandske trillebørproducent er langt fra forsvundet mellem de store gravemaskiner, knuseranlæg og alt det andet entreprenørgrej. Det fortæller landechef Rasmus Villads Andersen fra Matador.\nTrillebøren har en maksimal kapacitet på 250 kg. Foto: Kim Krasuld.\n- Det har været rigtig godt. Vi har aldrig før solgt så mange af den model på en dag, siger Rasmus Villads Andersen.\nModellen, han snakker om, er en elektrisk en af slagsen kaldet E-Barrow i grøn udgave. 17 styk blev det til på førstedagen på E&H, og med en pris på 18.500 kroner plus moms per styk, er det ikke en trillebør, man bare har stående i en hjørne det meste af tiden.\n- Den henvender sig til dem, der kører med trillebøre hver dag, siger Rasmus Villads Andersen, og på E&H har der både været entreprenører og anlægsgartnere forbi og bestille en elektrisk trillebør.\nTre timer opladning giver otte timer brug. Det burde give nok til de flestes arbejdsdag. Foto: Kim Krasuld.\nDet kan lyde som en dyr fornøjelse med en trillebør i den prisklasse, men det handler også om arbejdsmiljø, når det kommer til de elektriske trillebøre.\n- Det er hårdt for skuldre, ryg og arme at køre meget med trillebøre, og man kan ikke sætte en pris på en ryg.\nMatador er på E&H for første gang, efter de sidste år gik ind på det danske marked. Det skete til maj, og med et corona-nedlukket land var der ikke mange muligheder for at komme ud og møde potentielle kunder.\nMen genåbningen de seneste måneder har givet Matador og Rasmus Villads Andersen mulighed for at få vist produkterne frem. Det skete også for nyligt til Have & Landskab i Slagelse, hvor besøgstallene er en del større, end der traditionelt er på E&H.\nRasmus Villads Andersen er dansk landechef for hollandske Matador. Foto: Kim Krasuld.\n- Der var måske lidt flere i Slagelse. Men på E&H virker det til, at det er kvalitet frem for kvantitet, siger Rasmus Villads Andersen, hvilket flere andre udstillere også nævner på både årets messe og tidligere udgaver.\nMatadors E-Barrow har en egenvægt på små 27 kg. Fuldt lastet kan man trille af sted med 250 kg. Trillebøren kan lades op på tre timer, og der er garanteret otte timers brug.\n- Den skal kunne holde til en hel dags brug. Det er dog sjældent, man kører med trillebøre hele dagen, så de fleste kan lade den hver anden dag, siger Rasmus Villads Andersen.\nForuden de solgte børe har Matador også lavet aftale med en dansk grossist under entreprenørmessen.\nFarvekavalkade af maskiner på E&H's største stand


Gramex | Festival har fede tider\nForside / Nyheder / Festival har fede tider\nFestival har fede tider\nFor få dage siden var der fyldt med musik, mad og glade mennesker, nu har roen atter sænket sig over bøgeskoven i Skanderborg. I søndags sluttede Smukfest og noget, der lignede endnu en festivalsucces. I år var der ikke kun skruet godt op for musikken, men også for sponsoraftalerne. Gramex besøgte bøgeskoven og fik en snak med festivalgæsterne om sponsoraftaler, flæsk og svinestier.\nDet duftede af bøgetræer, flis og nytappet fadøl, da Smukfest i Skanderborg blev skudt i gang for 33. år i træk. Men med den velkendte festivalduft blandede der sig i år også en duft af svin og stegt flæsk. Danish Crown, som for 5. år i træk var blandt Smukfests allerstørste sponsorer, havde ikke sparet på flæsket og havde skabt Danmarks smukkeste Svinesti.\nI Svinestien blev der serveret stegt flæsk ad libitum, brunch med æg og bacon og Danmarks Ondeste Burger, ligesom det også var muligt at købe sig til en sengeplads i de 30 grisefrilandshytter, de såkaldte PigMe hytter, der stod linet op med udsigt over Skanderborg sø.\nOg man kan med rette sige, at Smukfest er blevet mere beskidt med årene. I år var de gået i kødet på nogle af de helt store sponsorer; udover svinegiganten talte Smukfests sponsorliste både Vestas, Grundfos, Royal Unibrew og Smirnoff.\nMens mange andre festivaler har travlt med at holde de kommercielle spillere på afstand, har Smukfest altså kastet sig ud i sponsor-samarbejder med de helt tunge drenge. Det gør de uden at ryste på hænderne, fortæller festivalens formand, Claus Visbye til Børsen.\n– Hvis det er noget, der kan give noget ekstra til publikum, er vi ikke så bange. Vi vil ikke sælge vores højtalertårne til bannerreklamer med 3-stjernet salami. Og vi vil heller ikke have deciderede bannerreklamer hængende med reklameslogans. Men vi vil gerne have kreative sponsorsamarbejder, som gør festivalen til et sjovere sted, fortæller festivalformanden.\nIfølge to af de gæster, Gramex fangede i Svinestien fredag aften, gør det faktisk festivaloplevelsen lidt sjovere, at festivalen har udtænkt koncepter som for eksempel Svinestien og Smuk Flæsk. De var blandt de 50 personer, der havde fået fingrene i en af de 25 PigMe hytter, der var sat til auktion på Lauritz.\n– Vi er glade! Vi er gamle og trænger til noget luksus – så at have en hytte lige ned til søen, er perfekt, lyder det grinende fra den ene festivalgæst.\nDe har da heller ikke kunnet undgå at lægge mærke til det store sponsorapparat, der har foldet sig ud i deres ”baghave”.\n– Vi kan da godt se, at der ligger en masse branding i det fra festivalens og Danish Crowns side, men vi er faktisk overraskede og imponerede over, hvor meget, de har formået at få ud af samarbejdet – det er udtænkt i mindste detalje.\nDe er begge debutanter på Skanderborg Festivalen, men har været på en masse festivaler i tidens løb – og dengang var der ikke noget, der hed bannerreklamer og sponsor-aftaler.\n– Vi var jo også på festival dengang i 70’erne-80’erne, og der var det helt anderledes. Dengang var der ikke noget af den slags. Det er tydeligt, at det kører på en helt anden måde nu – det er meget mere konceptuelt. Men det passer os fint.\nSå længe det kommer gæsterne til gode, er de åbne over for sponsorsamarbejderne, forklarer de, men der er dog alligevel grænser for, hvad de to herrer vil være med til.\n– I går blev vi hevet ud af sengen af hende dér komikeren (Kia Liv, red.) for at danse – det var alt for tidligt. Og så har vi faktisk også kun spist flæsk én gang – så var det nok!


Om Påskelatter og Påskealvor\nMå man grine i kirken? Det blev diskuteret i senmiddelalderens Sydtyskland i forbindelse med påsken. Der praktiserede man nemlig det noget løjerlige fænomen: Påskelatter. Det gik ud på, at præsten påskemorgen skulle bringe sin menighed til latter ved f.eks. at fortælle vitser, hvilket blev mødt af en masse konfessionel polemik. Men lo Jesus selv påskemorgen, og har latteren noget at lave i kirken i dag?\nPåsken har mange traditioner. Påskeæg, påskeharer og gækkebreve. Men i senmiddelalderens kirker i Sydtyskland, blev der praktiseret et noget mere specielt fænomen: Påskelatter.\nPåskelatter? Hvad har påske og latter nu med hinanden at gøre, og er påsken ikke en alvorlig sag - i hvert fald indtil påskedag – hvor Jesus opstår, og vi kan fejre opstandelsen og livet?\nFænomenet er et teologisk motiv, der rækker tilbage til spekulationen over, hvad Kristus lavede fra han døde på korset langfredag til han genopstod søndag morgen. Som vi hører i trosbekendelsen, lå Jesus ikke bare i graven men var nedfaret til dødsriget. Der lå han med et klæde over ansigtet, og da Satan og hans smådjævle kom for at hovere over, at de havde fået ham hængt op på et kors, og det onde havde vundet, trak Jesus klædet væk fra ansigtet og slog en kæmpe latter op. I chok fór Satan bort med alle sine djævle halsende i halen efter sig. Det gode havde vundet, og da Kristus opfarede til himmels, trak han alle de sjæle, der ellers var dømt til evig lidelse med ud i sin egen opstandelse.\nDet er selvsamme motiv, Grundtvig har digtet over i salmen I kvæld blev der banket på Helvedes port, hvor han blander den kristne fortælling om Kristi nedfart til dødsriget med mytologi og heltekvad. I salmen nedstiger Kristus til helvedes porte, fjerner dets hængsler og befrier Adam og Eva og alle de fortabte sjæle fra dødens magt: ”fra Helvede steg nu den Herre så bold/ ham fulgte så fager en skare”. Triumf!\nDet er på denne baggrund fænomenet påskelatter, risis paschalis, opstår. I størstedelen af senmiddelalderens Sydtyskland ønskede flere præster at genkalde den latter som, Jesus Kristus ifølge beretningen skulle have leet med, da han besejrede døden. Præsterne var ikke blege for at tage alverdens midler i brug for at opnå den ønskede latterkrampe hos menigheden.\nDet var ikke alle lige begejstrede for. At vi overhovedet kender til fænomenet i dag, skyldes præsten og reformatoren af Basel Johannes Oecolampadius. I 1517 modtager han en klage fra nogle kollegaer, som beskylder ham for at være en alvorlig og kedelig prædikant, som ikke bringer sin menighed til latter påskedag, som det sig hør og bør. På den baggrund fatter han pennen og skriver et brev til Basels domprædikant Wolfgang Capito, i hvilket han hænger de præster ud, der på fjoget og uevangelisk vis bringer alverdens midler i brug for at more folket.\n”Man forventer det evangeliske brød, men får tåbeligt pjat.” Oecolampadius er tydelig omkring, at han nægter at te sig som en skuespiller og stå i kirken og buldre op om, hvad ægtefolk muntrer sig med i soveværelset, som andre præster gjorde, mens han forkyndte Kristus. Latteren kunne aldrig blive et bevis på evangeliets virke.\nI Oecolampadius’ kritik af påskelatteren findes en reformatorisk iver. Traditionen blev kun praktiseret og forsvaret af de ritual- og festglade katolikker, men vandt aldrig klangbund hos protestanter. Geografisk blev fænomenet praktiseret omkring de sydtyske og nordøstrigske egne, men spredte sig aldrig rigtig yderligere. Fænomenet nåede kun til Danmark som nævnelser i nogle håndbøger fra 1800-tallet som noget, der var ’en besynderlig fremmed praksis, der foregik et andet sted’. Påskelatteren blev som afladen noget som protestanterne kunne markere sig imod katolikkerne på.\nFaktisk harcelerede Luther imod påskelatteren - dog uden at bruge ordet påskelatter, og i 1524 udgiver hans betroede medarbejder, Johannes Bugenhagen, som var med til at indføre reformation i Danmark, en latinsk sammenskrivning af Det Nye Testamentes beretninger om påsken, i hvilket han i 1544 tilføjer han sin kritik af påskelatteren:\n”Men nogle forkyndere havde snarere dette ene ønske, at når man er kommet tilbage til kødspiseriet, så at kunne underholde folkemængden med deres udannede og løgnagtige historier i stedet for en rigtig tale og altså fremkalde påskelatter, som de kaldte det, hos folket. Hvordan kan disse dumheder bidrage til den ærefulde genopstandelses højhed?”\nFor rummer kristendommen ikke så mange komiske elementer, at det indimellem kan være svært at lade være?\nNår vi læser i palmesøndagens tekst, at det æsel, Jesus red ind i Jerusalem på palmesøndag, ikke bare er et æsel, men en æselhoppes føl, er det komisk. For hvor højt er sådan et føl? En halv meter højt? Måske ikke engang. Det er lidt lattervækkende at forestille sig en fuldvoksen 33-årig mand, der rider rundt på et æsels føl. Men hvorfor egentlig? Når Kant og Schopenhauer skulle beskrive det humoristiske, beskrev de det begge som inkongruens. Det er nemlig humoristisk, når forstanden møder sanseindtryk, der bevæger sig i modstridende retninger, og som den dermed ikke kan forholde sig direkte til. F.eks. et voksent menneske, der rider rundt på et meget mindre babydyr.\nPå samme måde er det komisk, at Guds søn, som jo også er Gud selv, korsfæstes og hænger skrigende på et kors, hvorefter han genopstår og lever videre – og nok med noget af et traume, ville den moderne psykologi nok ikke tøve med at sige. Den gode tømrersøn. Nu med frygt for søm.\nLigeledes er det komisk, når vi i opstandelsesberetningen hører om, hvordan kvinderne kommer for sent til opstandelsen, fordi de skulle købe salve. De kommer for sent til verdenshistoriens største øjeblik, fordi de skulle købe salve. To minutter før og måske havde de været der, hvad det så end ville betyde.\nKristendommen er ikke som de andre monoteistiske religioner bange for at være latterlig eller inkongruent. Den tåler selvironien, og den står og falder ikke med selvhøjtideligheden. For Gud har god sans for det humoristiske.\nBetyder det så, at vi skal sidde i kirken og skraldgrine med en opblæst skoggerlatter påskemorgen hos en præst, der minder mere om en manisk komiker end en præst, a la dem som Oecolampadius harcelerede imod? Absolut ikke.\nMen det betyder, at man kan føle sig fri. Det er som om, at mange har en forestilling om, at kirkerummet er et sted, der er så helligt, at man skal tilgå det med den største høflige alvor og helst sidde stiv som et bræt i sin nystrøgne blazer, indtil man så skal til at skynde sig med at være den første, der rejser sig op på det rigtige tidspunkt, så man kan vise, at man har styr på den slags.\nMen til hvis glæde og hvorfor skulle man sidde i Guds hus og føle sig som et stift og ufrit bræt og lade som om, at man er en person af en sådan slags støbning, der faktisk slet ikke har nogen ansigtsmimik? Det er nok sådan, at des mindre hjemmevant, des mere alvor.\nMen kirken er et rum for at være fri, som den man er, i Guds frie kærlighed. Selvfølgelig må man smile og grine, hvis præsten siger noget sjovt eller vækker en sjov tanke i en. Tænk bare på Johannes Møllehave, og hvordan rygterne forlød om, hvordan han med sit blotte væsen slet ikke kunne undgå at sprede latter over Virum kirkes kirkebænke. Latteren er såre menneskelig, og Gud selv var også et menneske med mennesketanker og menneskefølelser. Latteren er en af Guds frie gaver, som er med til at gøre mennesket menneskeligt. Og i Guds hus, må man gerne være menneske. Det er faktisk det eneste, man skal.\nPåskedag er den yderste bekræftelse af livet. En større end nogen kunne drømme om. Jeg ved ikke om det er værd at grine af, men det er i hvert fald værd at fryde sig over og glæde sig ved. I dag indfriede Gud sit løfte og fuldendte vores liv. Lad os særligt i dag glæde os over det med en mild påskelatter og en mild påskeglæde.


Metro Hotel Hanazonocho\nVærelse i lejlighedshotel med Aya som vært\nNyt åbent i august 2018 Hotel Metro Hanazonocho\nEnkelt moderne hotel. Det tager ti minutter (uden transport) at komme til Umeda, Nanba og Shinsaibashi. Du kan også komme til Kansai International Airport med et tog (uden transport)\nNem adgang til de fleste turistattraktioner, på grund af den rimelige pris , har vi mange rygsækrejsende, familier, studerende turister, mellem-/længerevarende gæster på vores hotel. Vi er også uvurderlige for folk, der er på forretningsrejse i Osaka i weekenden.\nGenåbnet i august 2018, et ubemandet urbant hotel.\nBeliggende i centrum af Osaka, nem adgang til de fleste turistattraktioner.\n24 timers japansk/kinesisk/engelsk online kommunikation tilgængelig.\nDer er et afslappende sted over taget, som kan nås fra 5. etage. Du vil have det sjovt på taget, når det er solskinsdag. Du kan se Abenoharukas(en skyskraber i Osaka )fra taget.\n4,64 ·36 omtaler\n4,64 ud af 5 stjerner fra 36 omtaler\n4,64 · 36 omtaler\nDen bedste beliggenhed i Osaka •Metro Hotel\ntager 10 minutter (uden transport) at komme til Umeda, Nanba, Shinsaibashi.\nden mest berømte handelsgade i Osaka, som er symboliseret af glico-skiltets reklamesøjle, Shochikuza (et teater), Kanidoraku(krabberestaurant). Gaden er fyldt med gourmet, herunder den berømte "takoyaki" (blæksprutte-dumplings). Du kan prøve at sammenligne forskellene fra forskellige takoyaki-butikker. Bare gå rundt i området med alle de andre turister fra hele verden.\nShinsaibashi-områdetligger ikke langtfra\nShinsaibashi-stationen, og der er en modebygning, der hedder "Shinsaibashi OPA", fra B2 til 11. etage, der består af modebutikker, mærkevarebutikker og varietébutikker. Der er også caféer, og du kan tage en pause der, når du har shoppet.\nDer er en anden turistattraktion, der hedder "American Village", som ligger 5 minutters gang fra stationen, har mange genbrugstøjsbutikker og pladeforretninger. Det kaldes også "gade med musik", da der er liv og begivenheder, der holdes næsten hver dag. Helt sikkert et besøg værd.\nHEP FIVE"er et unikt indkøbscenter, der er kombineret med et pariserhjul og en bygning. Der er modebutikker, varietévarer, gourmetbutikker. Det store røde pariserhjul er helt sikkert den største attraktion for turister. Dette er nok den første bygning med et pariserhjul.\n8 minutters gang fra Osaka station, 10 minutter fra Umeda station, ligger “Umeda sky building”. Det er vartegnet for Osaka. Der er et observatorium med navnene "Kuchu teien" på taget, hvor du kan se en 360° panoramaudsigt over Osaka. I mellemtiden har restaurantgaden "Takimikoji" i hemmelighed et ry blandt turisterne på grund af sin "Showa nostalgiske" smagsdekoration. Nogle gæster kommenterede: "Selv det er i Osaka, det føles, som om jeg går i Gion of Kyoto".\nPolitiknummer: Lov om særlig økonomisk zoneinddeling | 大阪市指令 大保環第18-1604号\nSikkerhedsdepositum – hvis du beskadiger boligen, bliver du muligvis opkrævet op til 643 kr


Ingen revolution – men masser af praktiske værktøjer |\nIngen revolution – men masser af praktiske værktøjer\nSamtalemetode hjælper med at genopfriske og sætte strukturer på den gode sagsbehandling\nFor biolog Henrik Thue Pedersen i Natur og Miljø har Projekt Styrket Borgerkontakt ikke budt på de store revolutioner, men metoden har været med til at genopfriske nogle rutiner og givet en masse praktiske værktøjer til den gode sagsbehandling, så han i dag ikke er bleg for at kalde projektet for ’overordnet rigtig positivt’.\n– Metoden giver en ny, struktureret og undersøgende tilgang til, hvad problemet egentlig er, og det er godt, synes Henrik Thue Pedersen og forklarer:\n– Mange gange har vi jo set en sag før og synes, at så kan vi lige gøre sådan og sådan, og så er sagen løst. Med metoden inddrages borgeren i højere grad i processen, hvilket betyder, at de i højere grad selv er med til at finde løsningen, og ofte ender de med at have en større forståelse for sagens afgørelse. Det er ikke sikkert, at sagens udfald bliver ændret som følge af processen, men bare det, at de er blevet spurgt, om vi for eksempel skal komme ud til dem til et møde, giver dem reel indflydelse på processen i stedet for blot at blive trukket rundt i manegen af kommunen, siger Henrik Thue Pedersen.\nHan er blevet mere opmærksom på at lytte til og forsøge at forstå, hvad det egentlig er, en borger gerne vil opnå med sin henvendelse, for det er ikke altid, at det direkte fremgår i brevet eller mailen.\n– Jeg havde en borger, som gerne ville have, at jeg kom ud til ham og undersøgte problemets omfang. Vi mødtes næste dag, og han virkede tilfreds med, at vi hurtigt kunne mødes og sammen se på problemet, trods det at kommunen i sidste ende ikke kunne imødekomme hans ønske. Nogle siger tak, fordi du lyttede og udtrykker nærmest forbavselse, men måske havde de forventet at blive sendt rundt i telefonerne, siger Henrik Thue Pedersen, som dog er med på, at metoden ikke stopper alle klager.\n– Der er nogle mennesker, som går 110 procent efter resultatet eller målet: Skal jeg betale eller ej, og de mennesker fænger metoden ikke på. Det er også okay. Andre gange passer spørgeguiden ikke lige til sagen, og så må man improvisere lidt og tilpasse sig situationen, siger biologen, der også har opdaget en positiv sidegevinst ved metoden:\n– Jeg har altid godt kunnet lide at tale med folk og komme ud til dem, og det lægger metoden op til.